title: 2015 m. kovo 5 d. Tarybos sprendimas (ES) 2015/397, kuriuo nustatoma pozicija, kurios Europos Sąjungos vardu turi būti laikomasi atitinkamuose Jungtinių Tautų Europos ekonominės komisijos komitetuose dėl pasiūlymų dėl JT taisyklių Nr. 3, 7, 13, 19, 23, 37, 38, 41, 43, 45, 48, 50, 51, 53, 55, 59, 75, 78, 86, 98, 99, 106, 107, 110, 112, 113, 117, 119, 123, 128, 129 pakeitimų, dėl JT BTR Nr. 3 pakeitimo Nr. 2 (motociklų stabdžiai) ir dėl JT BTR Nr. 4 pakeitimo Nr. 3 (pasaulinė sunkiųjų transporto priemonių sertifikavimo procedūra)

text:
11.3.2015

               LT

               Europos Sąjungos oficialusis leidinys

               L 66/12

         TARYBOS SPRENDIMAS (ES) 2015/397
   2015 m. kovo 5 d.
   kuriuo nustatoma pozicija, kurios Europos Sąjungos vardu turi būti laikomasi atitinkamuose Jungtinių Tautų Europos ekonominės komisijos komitetuose dėl pasiūlymų dėl JT taisyklių Nr. 3, 7, 13, 19, 23, 37, 38, 41, 43, 45, 48, 50, 51, 53, 55, 59, 75, 78, 86, 98, 99, 106, 107, 110, 112, 113, 117, 119, 123, 128, 129 pakeitimų, dėl JT BTR Nr. 3 pakeitimo Nr. 2 (motociklų stabdžiai) ir dėl JT BTR Nr. 4 pakeitimo Nr. 3 (pasaulinė sunkiųjų transporto priemonių sertifikavimo procedūra)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 114 straipsnį kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               Tarybos sprendimu 97/836/EB (1) Sąjunga prisijungė prie Jungtinių Tautų Europos ekonomikos komisijos (toliau – JT EEK) sutarties dėl vienodų techninių nurodymų ratinėms transporto priemonėms, įrangai ir dalims, kurios gali būti sumontuotos ir (arba) naudojamos ratinėse transporto priemonėse, priėmimo ir pagal šiuos nurodymus išduotų patvirtinimų abipusio pripažinimo sąlygų (Pataisytas 1958 m. susitarimas);

               (2)

               Tarybos sprendimu 2000/125/EB (2) Sąjunga prisijungė prie Susitarimo dėl visuotinių techninių taisyklių nustatymo ratinėms transporto priemonėms, įrangai ir dalims, kurios gali būti sumontuotos ir (arba) naudojamos ratinėse transporto priemonėse (Paralelus susitarimas);

               (3)

               Europos Parlamento ir Tarybos direktyva 2007/46/EB (3) valstybių narių patvirtinimo sistemos pakeistos Sąjungos patvirtinimo procedūra ir nustatyta suderinta sistema, kurią sudaro visoms naujoms transporto priemonėms, sistemoms, sudėtinėms dalims ir atskiriems techniniams mazgams taikomos administracinės nuostatos ir bendri techniniai reikalavimai. Ta direktyva JT taisyklės įtrauktos į ES tipo patvirtinimo sistemą kaip tipo patvirtinimo reikalavimai arba kaip alternatyvos Sąjungos teisės aktams. Priėmus tą direktyvą, Sąjungos teisės aktai, susiję su ES tipo patvirtinimu, vis dažniau keičiami JT taisyklėmis;

               (4)

               atsižvelgiant į įgytą patirtį ir technikos raidą, reikia pritaikyti reikalavimus, susijusius su tam tikrais elementais ar savybėmis, kuriems taikomos JT taisyklės Nr. 3, 7, 13, 19, 23, 37, 38, 41, 43, 45, 48, 50, 51, 53, 55, 59, 75, 78, 86, 98, 99, 106, 107, 110, 112, 113, 117, 119, 123, 128, 129, JT BTR Nr. 3 (motociklų stabdžiai) ir JT BTR Nr. 4 (pasaulinė sunkiųjų transporto priemonių sertifikavimo procedūra);

               (5)

               todėl būtina nustatyti poziciją dėl minėtų JT aktų priėmimo, kurios Sąjungos vardu turi būti laikomasi Pataisyto 1958 m. susitarimo administraciniame komitete ir Paralelaus susitarimo vykdomajame komitete,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Sąjungos vardu turi būti laikomasi 2015 m. kovo 10–13 d. Pataisyto 1958 m. susitarimo administraciniame komitete ir Paralelaus susitarimo vykdomajame komitete, yra balsuoti už šio sprendimo priede išvardytus JT aktus.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. kovo 5 d.

            Tarybos vardu

            Pirmininkė

         D. REIZNIECE-OZOLA

      (1)  1997 m. lapkričio 27 d. Tarybos sprendimas 97/836/EB dėl Europos bendrijos prisijungimo prie Jungtinių Tautų Europos ekonominės komisijos susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (Pataisytas 1958 m. susitarimas) (OL L 346, 1997 12 17, p. 78).

      (2)  2000 m. sausio 31 d. Tarybos sprendimas 2000/125/EB dėl Susitarimo dėl bendrųjų techninių reglamentų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse (Paralelus susitarimas), patvirtinimo (OL L 35, 2000 2 10, p. 12).

      (3)  2007 m. rugsėjo 5 d. Europos Parlamento ir Tarybos direktyva 2007/46/EB, nustatanti motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (Pagrindų direktyva) (OL L 263, 2007 10 9, p. 1).

      PRIEDAS

                  Taisyklės Nr. 3 (šviesogrąžiai atšvaitai) 02 serijos pakeitimų 16 papildymo pasiūlymas

                  ECE/TRANS/WP.29/2015/14

                  Taisyklės Nr. 7 (gabaritiniai, stabdymo ir kraštinio kontūro gabaritiniai žibintai) 02 serijos pakeitimų 24 papildymo pasiūlymas

                  ECE/TRANS/WP.29/2015/15

                  Taisyklės Nr. 13 (sunkiasvorių transporto priemonių stabdžiai) 11 serijos pakeitimų 13 papildymo pasiūlymas

                  ECE/TRANS/WP.29/2015/6

                  Taisyklės Nr. 19 (priekiniai rūko žibintai) 04 pakeitimų serijos 8 papildymo pasiūlymas

                  ECE/TRANS/WP.29/2015/16

                  Taisyklės Nr. 23 (atbulinės eigos žibintai) 20 papildymo pasiūlymas

                  ECE/TRANS/WP.29/2015/17

                  Taisyklės Nr. 37 (kaitinamosios lempos) 03 serijos pakeitimų 44 papildymo pasiūlymas

                  ECE/TRANS/WP.29/2015/18

                  Taisyklės Nr. 38 (galiniai rūko žibintai) 17 papildymo pasiūlymas

                  ECE/TRANS/WP.29/2015/19

                  Taisyklės Nr. 41 (motociklų skleidžiamas triukšmas) 04 serijos pakeitimų 2 papildymo pasiūlymas

                  ECE/TRANS/WP.29/2015/2

                  Taisyklės Nr. 43 (saugiosios įstiklinimo medžiagos) 01 serijos pakeitimų 4 papildymo pasiūlymas

                  ECE/TRANS/WP.29/2015/11

                  Taisyklės Nr. 43 (saugiosios įstiklinimo medžiagos) 3 redakcijos 5 klaidų ištaisymas

                  ECE/TRANS/WP.29/2015/34

                  Taisyklės Nr. 45 (žibintų valytuvai) 01 serijos pakeitimų 9 papildymo pasiūlymas

                  ECE/TRANS/WP.29/2015/20

                  Taisyklės Nr. 48 (apšvietimo ir šviesos signalinių įtaisų įrengimas) 06 pakeitimų serijos 6 papildymo pasiūlymas

                  ECE/TRANS/WP.29/2015/21
                  ECE/TRANS/WP.29/2015/21/Corr.1

                  Taisyklės Nr. 48 (apšvietimo ir šviesos signalinių įtaisų įrengimas) 05 pakeitimų serijos 8 papildymo pasiūlymas

                  ECE/TRANS/WP.29/2015/22
                  ECE/TRANS/WP.29/2015/22/Corr.1

                  Taisyklės Nr. 48 (apšvietimo ir šviesos signalinių įtaisų įrengimas) 04 pakeitimų serijos 15 papildymo pasiūlymas

                  ECE/TRANS/WP.29/2015/23
                  ECE/TRANS/WP.29/2015/23/Corr.1

                  Taisyklės Nr. 50 (mopedų ir motociklų gabaritiniai, stabdymo ir posūkių žibintai) 17 papildymo pasiūlymas

                  ECE/TRANS/WP.29/2015/24

                  Taisyklės Nr. 51 (M ir N kategorijų transporto priemonių triukšmas) 03 serijos pakeitimų pasiūlymas

                  ECE/TRANS/WP.29/2015/3

                  Taisyklės Nr. 53 (apšvietimo ir šviesos signalinių įtaisų įrengimas L3 kategorijos transporto priemonėse) 01 serijos pakeitimų 15 papildymo pasiūlymas

                  ECE/TRANS/WP.29/2015/25
                  ECE/TRANS/WP.29/2015/25/Corr.1
                  ECE/TRANS/WP.29/2015/25/Corr.2

                  Taisyklės Nr. 55 (mechaniniai sukabintuvai) 01 serijos pakeitimų 4 papildymo pasiūlymas

                  ECE/TRANS/WP.29/2015/7

                  Taisyklės Nr. 59 (keičiamosios išmetamųjų dujų triukšmo sistemos) 02 serijos pakeitimų pasiūlymas

                  ECE/TRANS/WP.29/2015/4

                  Taisyklės Nr. 75 (motociklų ir (arba) mopedų padangos) 15 papildymo pasiūlymas

                  ECE/TRANS/WP.29/2015/8

                  Taisyklės Nr. 78 (L kategorijos transporto priemonių stabdžiai) 03 serijos pakeitimų 2 papildymo pasiūlymas

                  ECE/TRANS/WP.29/2015/9

                  Taisyklės Nr. 86 (apšvietimo ir šviesos signalinių įtaisų įrengimas žemės ūkio traktoriuose) 6 papildymo pasiūlymas

                  ECE/TRANS/WP.29/2015/26

                  Taisyklės Nr. 98 (priekiniai žibintai su dujų išlydžio šviesos šaltiniais) 01 serijos pakeitimų 6 papildymo pasiūlymas

                  ECE/TRANS/WP.29/2015/27

                  Taisyklės Nr. 99 (šviesos diodų šviesos šaltiniai) 10 papildymo pasiūlymas

                  ECE/TRANS/WP.29/2015/28

                  Taisyklės Nr. 106 (žemės ūkio transporto priemonių padangos) pakeitimų 12 papildymo pasiūlymas

                  ECE/TRANS/WP.29/2015/10

                  Taisyklės Nr. 107 (M2 ir M3 kategorijų transporto priemonės) 06 serijos pakeitimų 2 papildymo pasiūlymas

                  ECE/TRANS/WP.29/2014/77

                  Taisyklės Nr. 107 (M2 ir M3 kategorijų transporto priemonės) 05 serijos pakeitimų 3 papildymo pasiūlymas

                  ECE/TRANS/WP.29/2015/12

                  Taisyklės Nr. 107 (M2 ir M3 kategorijų transporto priemonės) 06 serijos pakeitimų 3 papildymo pasiūlymas

                  ECE/TRANS/WP.29/2015/44

                  Taisyklės Nr. 110 (suslėgtomis GD arba suskystintomis GD varomos transporto priemonės) 01 serijos pakeitimų 3 papildymo pasiūlymas

                  ECE/TRANS/WP.29/2015/13

                  Taisyklės Nr. 112 (priekiniai žibintai, skleidžiantys asimetriškus artimosios šviesos spindulius) 01 serijos pakeitimų 6 papildymo pasiūlymas

                  ECE/TRANS/WP.29/2015/29

                  Taisyklės Nr. 113 (priekiniai žibintai, skleidžiantys simetriškus artimosios šviesos spindulius) 01 serijos pakeitimų 5 papildymo pasiūlymas

                  ECE/TRANS/WP.29/2015/30

                  Taisyklės Nr. 117 (padangos, pasipriešinimas riedėjimui, riedėjimo triukšmas ir sukibimas su šlapia danga) 02 serijos pakeitimų 7 papildymo pasiūlymas

                  ECE/TRANS/WP.29/2015/5

                  Taisyklės Nr. 119 (posūkių apšvietimo žibintai) 01 serijos pakeitimų 4 papildymo pasiūlymas

                  ECE/TRANS/WP.29/2015/31

                  Taisyklės Nr. 123 (adaptyviosios priekinio apšvietimo sistemos (APAS)) 01 serijos pakeitimų 7 papildymo pasiūlymas

                  ECE/TRANS/WP.29/2015/32

                  Taisyklės Nr. 128 (šviesos diodų šviesos šaltiniai) 4 papildymo pasiūlymas

                  ECE/TRANS/WP.29/2015/33
                  ECE/TRANS/WP.29/2015/33/Corr.1

                  Taisyklės Nr. 129 (vaikų apsaugos sistemų tobulinimas) 4 papildymo pasiūlymas

                  ECE/TRANS/WP.29/2015/43

                  Bendrojo techninio reglamento Nr. 3 (motociklų stabdžiai) 2 pakeitimas

                  ECE/TRANS/WP.29/2015/38
                  ECE/TRANS/WP.29/2015/39
                  ECE/TRANS/WP.29/AC.3/37

                  Bendrojo techninio reglamento Nr. 4 (pasaulinė sunkiųjų transporto priemonių sertifikavimo procedūra (WHDC)) 3 pakeitimas

                  ECE/TRANS/WP.29/2014/84
                  ECE/TRANS/WP.29/2014/85
                  ECE/TRANS/WP.29/AC.3/29
                  ECE/TRANS/WP.29/AC.3/38


title: 2013/790/ES: 2013 m. gruodžio 13 d. Tarybos sprendimas dėl Tarpvalstybinių vandentakių ir tarptautinių ežerų apsaugos ir naudojimo konvencijos 25 ir 26 straipsnių pataisos priėmimo Europos Sąjungos vardu

text:
21.12.2013

               LT

               Europos Sąjungos oficialusis leidinys

               L 349/98

         TARYBOS SPRENDIMAS
   2013 m. gruodžio 13 d.
   dėl Tarpvalstybinių vandentakių ir tarptautinių ežerų apsaugos ir naudojimo konvencijos 25 ir 26 straipsnių pataisos priėmimo Europos Sąjungos vardu
   (2013/790/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 192 straipsnio 1 dalį kartu su jos 218 straipsnio 6 dalies a punktu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               Europos Sąjunga yra Tarpvalstybinių vandentakių ir tarptautinių ežerų apsaugos ir naudojimo konvencijos (toliau – konvencija) šalis nuo tada, kai ją patvirtino 1995 m. (1);

               (2)

               pagrindinis šios konvencijos tikslas – sukurti dvišalio ir daugiašalio bendradarbiavimo sistemą, kad būtų galima išvengti tarpvalstybinių vandentakių taršos bei ją kontroliuoti ir užtikrinti, kad Jungtinių Tautų Europos ekonominės komisijos (JTEEK) valstybėse narėse racionaliai būtų naudojami vandens ištekliai;

               (3)

               2003 m. pasitarime konvencijos šalys išreiškė pageidavimą leisti ir kitoms valstybėms, nepriklausančioms JTEEK regionui, tapti konvencijos šalimis taip siekiant paskatinti visame pasaulyje bendradarbiavimą upių baseinų lygmeniu;

               (4)

               prie kitų JTEEK aplinkosaugos konvencijų, pavyzdžiui, Konvencijos dėl teisės kreiptis į teismus aplinkosaugos klausimais ir Konvencijos dėl poveikio aplinkai vertinimo tarpvalstybiniame kontekste, gali prisijungti ir JTEEK regionui nepriklausančios valstybės;

               (5)

               Europos bendrija dalyvavo 2003 m. pasitarime, kuriame šalys priėmė pataisą, kuria leidžiama, šalių pasitarimui pritarus, prie konvencijos prisijungti bet kuriai Jungtinių Tautų narei;

               (6)

               pataisa įsigalios, kai ją priims visos šalys ir organizacijos, kurios buvo konvencijos šalys 2003 m. lapkričio 28 d.;

               (7)

               pataisa turėtų būti priimta Sąjungos vardu,

         PRIĖMĖ ŠĮ SPRENDIMĄ:
   1 straipsnis
   Sąjungos vardu priimama Tarpvalstybinių vandentakių ir tarptautinių ežerų apsaugos ir naudojimo konvencijos (toliau – konvencija) 25 ir 26 straipsnių pataisa (toliau – pataisa), kuria suteikiama teisė prie šios konvencijos prisijungti visoms Jungtinių Tautų valstybėms narėms ir kuri buvo priimta konvencijos šalių trečiajame pasitarime.
   Pataisos tekstas pridedamas prie šio sprendimo.
   2 straipsnis
   Tarybos pirmininkas paskiria asmenį, įgaliotą Sąjungos vardu deponuoti konvencijos 21 straipsnio 4 dalyje numatytą pataisos priėmimo dokumentą ir taip išreikšti Europos Sąjungos sutikimą būti saistomai šios pataisos.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. gruodžio 13 d.

            Tarybos vardu

            Pirmininkas

         V. MAZURONIS

      (1)  OL L 186, 1995 8 5, p. 42.

      VANDENS IŠTEKLIŲ KONVENCIJOS PATAISA

                  a)

                  po konvencijos 25 straipsnio 2 dalies įterpiama tokia nauja dalis:
                  „3.   Bet kuri 2 dalyje nenurodyta valstybė, kuri yra Jungtinių Tautų narė, gali prisijungti prie konvencijos, jei tam pritaria šalys šalių pasitarime. Tokia valstybė savo prisijungimo dokumente pateikia deklaraciją, kurioje pareiškia, kad šalys šalių pasitarime pritarė jos prisijungimui prie konvencijos, ir nurodo datą, kurią gautas toks pritarimas. Toks Jungtinių Tautų narių prašymas prisijungti prie konvencijos neteikiamas svarstyti šalių pasitarime tol, kol ši dalis neįsigalioja visoms valstybėms ir organizacijoms, buvusioms konvencijos narėmis 2003 m. lapkričio 28 d.“;
                  likusios dalys atitinkamai pernumeruojamos;

                  b)

                  26 straipsnio 3 dalyje po žodžių „visoms 23 straipsnyje“ įterpiami žodžiai „arba 25 straipsnio 3 dalyje“.


title: 2016 m. balandžio 28 d. Europos Parlamento sprendimas (ES) 2016/1474 dėl Europos Sąjungos 2014 finansinių metų bendrojo biudžeto įvykdymo patvirtinimo, X skirsnis –– Europos išorės veiksmų tarnyba

text:
14.9.2016

               LT

               Europos Sąjungos oficialusis leidinys

               L 246/141

         EUROPOS PARLAMENTO SPRENDIMAS (ES) 2016/1474
   2016 m. balandžio 28 d.
   dėl Europos Sąjungos 2014 finansinių metų bendrojo biudžeto įvykdymo patvirtinimo, X skirsnis — Europos išorės veiksmų tarnyba
   EUROPOS PARLAMENTAS,

               —

               atsižvelgdamas į Europos Sąjungos 2014 finansinių metų bendrąjį biudžetą (1),

               —

               atsižvelgdamas į Europos Sąjungos 2014 finansinių metų konsoliduotąsias metines ataskaitas (COM(2015) 377 – C8–0208/2015) (2),

               —

               atsižvelgdamas į Audito Rūmų 2014 finansinių metų metinę biudžeto vykdymo ataskaitą kartu su institucijų atsakymais (3),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2014 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į Sutarties dėl Europos Sąjungos veikimo 314 straipsnio 10 dalį ir 317, 318 ir 319 straipsnius,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (5), ypač į jo 55, 99 ir 164–167 straipsnius,

               —

               atsižvelgdamas į Darbo tvarkos taisyklių 94 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir Užsienio reikalų komiteto nuomonę (A8-0136/2016),

               1.

               patvirtina Sąjungos vyriausiajai įgaliotinei užsienio reikalams ir saugumo politikai, kad Europos išorės veiksmų tarnybos 2014 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos išorės veiksmų tarnybai, Europos Vadovų Tarybai, Tarybai, Komisijai, Europos Sąjungos Teisingumo Teismui, Audito Rūmams, Europos ombudsmenui bei Europos duomenų apsaugos priežiūros pareigūnui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL L 51, 2014 2 20.

      (2)  OL C 377, 2015 11 13, p. 1.

      (3)  OL C 373, 2015 11 5, p. 1.

      (4)  OL C 377, 2015 11 13, p. 146.

      (5)  OL L 298, 2012 10 26, p. 1.


title: Prašymas ginti Parlamento nario Tobiaso Pfliugerio imunitetą 2009 m. lapkričio 24 d. Europos Parlamento sprendimas dėl prašymo ginti Tobiaso Pfliugerio imunitetą ir privilegijas (2009/2055(IMM))

text:
21.10.2010

               LT

               Europos Sąjungos oficialusis leidinys

               CE 285/84

         2009 m. lapkričio 24 d., antradienisPrašymas ginti Parlamento nario Tobiaso Pfliugerio imunitetą
   P7_TA(2009)0082
   2009 m. lapkričio 24 d. Europos Parlamento sprendimas dėl prašymo ginti Tobiaso Pfliugerio imunitetą ir privilegijas (2009/2055(IMM))
   2010/C 285 E/15

      Europos Parlamentas,
   atsižvelgdamas į Tobiaso Pfliugerio prašymą ginti jo imunitetą, paskelbtą per 2009 m. gegužės 5 d. plenarinį posėdį,
   atsižvelgdamas į 1965 m. balandžio 8 d. Protokolo dėl Europos Bendrijų privilegijų ir imunitetų 10 straipsnį ir į 1976 m. rugsėjo 20 d. Akto dėl atstovų į Europos Parlamentą rinkimų remiantis tiesiogine visuotine rinkimų teise 6 straipsnio 2 dalį,
   atsižvelgdamas į 1964 m. gegužės 12 d. ir 1986 m. liepos 10 d. Europos Bendrijų Teisingumo Teismo sprendimus (1),
   atsižvelgdamas į Vokietijos Federacinės Respublikos Pagrindinio įstatymo 46 straipsnį,
   atsižvelgdamas į 2006 m. gegužės 16 d. Sprendimą dėl prašymo panaikinti Tobiaso Pfliugerio imunitetą (2),
   atsižvelgdamas į Darbo tvarkos taisyklių 6 straipsnio 3 dalį ir 7 straipsnį,
   atsižvelgdamas į Teisės reikalų komiteto išvadas (A7–0054/2009),

               A.

               kadangi 2006 m. gegužės 16 d. Parlamentas sprendimu dėl tų pačių faktų jau panaikino Tobiaso Pfliugerio imunitetą,

               B.

               kadangi atlikus tyrimą paaiškėjo, kad nei 2009 m. kovo 2 d. Tobiaso Pfliugerio atžvilgiu priimtas sprendimas, nei 2009 m. balandžio 15 d. prokuroro prašymas sugriežtinti jam paskirtą bausmę nekelia grėsmės Parlamento prerogatyvoms,

               1.

               nusprendžia neginti Tobiaso Pfliugerio imuniteto ir privilegijų;

               2.

               paveda Pirmininkui nedelsiant perduoti šį sprendimą ir atsakingo komiteto išvadas atitinkamai Vokietijos Federacijos Respublikos valdžios institucijai.

      (1)  Byla 101/63 Wagner prieš Fohrmann ir Krier, 1964 m. Rink., 195 p. ir byla 149/85 Wybot prieš Faure ir kt., 1986 m. Rink., 2391 p.

      (2)  OL C 297 E, 2006 12 7, p. 74.


title: 2002 m. liepos 19 d. Tarybos sprendimas dėl Europos anglių ir plieno bendrijos (EAPB) steigimo sutarties galiojimo pabaigos pasekmių EAPB sudarytiems tarptautiniams susitarimams

text:
Svarbus teisinis pranešimas

|

32002D0596

Oficialusis leidinys L 194 , 23/07/2002 p. 0036 - 0036

		Tarybos sprendimas2002 m. liepos 19 d.dėl Europos anglių ir plieno bendrijos (EAPB) steigimo sutarties galiojimo pabaigos pasekmių EAPB sudarytiems tarptautiniams susitarimams(2002/596/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį ir 300 straipsnio 1 dalį,atsižvelgdama į Komisijos pasiūlymą,kadangi:(1) Pagal EAPB sutarties 97 straipsnį, jos galiojimas baigiasi 2002 m. liepos 23 d.(2) EAPB sudarė tam tikrą skaičių tarptautinių susitarimų su trečiosiomis šalimis.(3) Tuose susitarimuose nenumatyta galimų EAPB sutarties galiojimo pasibaigimo pasekmių.(4) nustojus galioti EAPB sutarčiai, ja reglamentuotoms sritims bus taikoma Europos bendrijos (EB) steigimo sutartis, įskaitant jos 133 straipsnį.(5) Taryboje posėdžiavę valstybių narių Vyriausybių atstovai nustatė, kad EB perima teises ir pareigas, kylančias iš EAPB [1] sudarytų tarptautinių susitarimų.(6) Manoma, jog Bendrijai svarbu išlaikyti tuos tarptautinius susitarimus ir pasibaigus EAPB sutarties galiojimui, ir kad jie turėtų pereiti EB.(7) Kai kuriuose iš tokių susitarimų gali reikėti padaryti techninius pakeitimus, kad susitarimai atitiktų EB taisykles.(8) Apie tai turės būti pranešta atitinkamoms trečiosioms šalims,NUSPRENDĖ:1 straipsnisNuo 2002 m. liepos 24 d. EB perima teises ir pareigas, kylančias iš EAPB su trečiosiomis šalimis sudarytų tarptautinių susitarimų.2 straipsnisKomisija praneša atitinkamoms trečiosioms šalims apie tai, kad EB perima EAPB teises ir pareigas, kylančias iš atitinkamų susitarimų. Be to, ji įsipareigoja atlikti visus techninius pakeitimus, būtinus tam, kad susitarimai atitiktų EB taisykles, ir tam tikrais atvejais derasi dėl susitarimų pakeitimų.3 straipsnisŠis sprendimas įsigalioja kitą dieną po jo paskelbimo Europos Bendrijų oficialiajame leidinyje.Jis taikomas nuo 2002 m. liepos 24 d.Priimta Briuselyje, 2002 m. liepos 19 d.Tarybos varduPirmininkasT. Pedersen[1] OL L 194, 2002 7 23, p. 35.--------------------------------------------------


title: 2012 m. sausio 23 d. Tarybos sprendimas 2012/33/BUSP, kuriuo skiriamas Europos Sąjungos specialusis įgaliotinis Artimųjų Rytų taikos procese

text:
24.1.2012

               LT

               Europos Sąjungos oficialusis leidinys

               L 19/17

         TARYBOS SPRENDIMAS 2012/33/BUSP
   2012 m. sausio 23 d.
   kuriuo skiriamas Europos Sąjungos specialusis įgaliotinis Artimųjų Rytų taikos procese
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 31 straipsnio 2 dalį ir 33 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2003 m. liepos 21 d. Taryba priėmė Bendruosius veiksmus 2003/537/BUSP (1), kuriais Marc OTTE paskiriamas Europos Sąjungos specialiuoju įgaliotiniu (toliau – ES specialusis įgaliotinis) Artimųjų Rytų taikos procese;

               (2)

               ES specialiuoju įgaliotiniu Artimųjų Rytų taikos procese laikotarpiui nuo 2012 m. vasario 1 d. iki 2013 m. birželio 30 d. turėtų būti paskirtas Andreas REINICKE;

               (3)

               ES specialusis įgaliotinis vykdys savo įgaliojimus tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,

         PRIĖMĖ ŠĮ SPRENDIMĄ:
   1 straipsnis
   Europos Sąjungos specialusis įgaliotinis
   Andreas REINICKE skiriamas Europos Sąjungos specialiuoju įgaliotiniu (toliau – ES specialusis įgaliotinis) Artimųjų Rytų taikos procese (toliau – taikos procesas) laikotarpiui nuo 2012 m. vasario 1 d. iki 2013 m. birželio 30 d. ES specialiojo įgaliotinio įgaliojimų terminas gali būti nutrauktas anksčiau, jei Taryba taip nuspręstų remdamasi Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) pasiūlymu.
   2 straipsnis
   Politikos tikslai
   1.   ES specialiojo įgaliotinio įgaliojimai grindžiami Sąjungos politikos, susijusios su taikos procesu, tikslais.
   2.   Šie tikslai, inter alia, yra:

               a)

               visapusiška taika, kuri turėtų būti pasiekta remiantis atitinkamomis Jungtinių Tautų (JT) Saugumo Tarybos rezoliucijomis, vadovaujantis Madrido konferencijos principais, veiksmų planu, ankstesniais šalių pasiektais susitarimais ir Arabų taikos iniciatyva;

               b)

               dviejų valstybių sambūviu pagrįstas sprendimas su Izraeliu ir demokratine, greta egzistuojančia, gyvybinga, taikia ir suverenia Palestinos valstybe, sugyvenančiais vienas su kitu, turinčiais saugias ir pripažintas sienas, palaikančiais normalius santykius su kaimyninėmis šalimis pagal JT Saugumo Tarybos rezoliucijas 242 (1967), 338 (1973), 1397 (2002) ir 1402 (2002) bei Madrido principus;

               c)

               Izraelio ir Sirijos bei Izraelio ir Libano konfliktų sureguliavimas;

               d)

               Jeruzalės, kaip būsimosios abiejų valstybių sostinės, statuso klausimo sprendimas ir teisingas, perspektyvus bei suderintas Palestinos pabėgėlių problemos sprendimas;

               e)

               taikos proceso tąsa siekiant galutinio susitarimo dėl statuso ir Palestinos valstybės sukūrimo, įskaitant Artimųjų Rytų Ketverto (toliau – Ketvertas), kaip veiksmų plano vykdymo prižiūrėtojo, vaidmens stiprinimą, visų pirma siekiant stebėti abiejų šalių įsipareigojimų pagal veiksmų planą įgyvendinimą ir laikantis visų tarptautinių pastangų visapusiškai taikiai išspręsti arabų ir Izraelio konfliktą.

         3.   Šie tikslai grindžiami Sąjungos įsipareigojimu dirbti su šalimis ir tarptautinės bendruomenės partneriais, visų pirma vykdant Ketverto veiklą, kad būtų išnaudotos visos galimybės užtikrinti taiką ir gerą ateitį visiems regiono žmonėms.
   4.   ES specialusis įgaliotinis remia vyriausiojo įgaliotinio darbą regione, įskaitant Ketverto veiklą.
   3 straipsnis
   Įgaliojimai
   Kad būtų pasiekti politikos tikslai, ES specialiajam įgaliotiniui suteikiami šie įgaliojimai:

               a)

               teikti aktyvią ir veiksmingą Sąjungos paramą veiksmams ir iniciatyvoms, kuriais siekiama galutinio Izraelio ir Palestinos, Izraelio ir Sirijos bei Izraelio ir Libano konfliktų sprendimo;

               b)

               sudaryti sąlygas glaudiems ryšiams ir juos palaikyti su visomis taikos proceso šalimis, kitomis regiono valstybėmis, Ketverto nariais ir kitomis susijusiomis valstybėmis, taip pat su JT ir kitomis susijusiomis tarptautinėmis organizacijomis, siekiant dirbti su jais stiprinant taikos procesą;

               c)

               užtikrinti nuolatinį Sąjungos dalyvavimą atitinkamuose tarptautiniuose forumuose ir prisidėti prie krizių valdymo bei prevencijos;

               d)

               stebėti ir remti šalių taikos derybas ir Sąjungos vardu teikti jos pasiūlymus tų derybų kontekste;

               e)

               kai prašoma, padėti įgyvendinti šalių pasiektus tarptautinius susitarimus bei imtis diplomatinių priemonių tų susitarimų sąlygų nesilaikymo atveju;

               f)

               atkreipti ypatingą dėmesį į veiksnius, turinčius įtakos taikos proceso regioniniam aspektui;

               g)

               konstruktyviai bendrauti su susitarimus, sudarytus vedant taikos procesą, pasirašiusiomis šalimis, siekiant skatinti laikytis pagrindinių demokratijos normų, įskaitant pagarbą žmogaus teisėms ir teisinei valstybei;

               h)

               teikti pasiūlymus dėl Sąjungos dalyvavimo taikos procese ir dėl geriausio Sąjungos iniciatyvų bei su vykstančiu taikos procesu susijusių Sąjungos pastangų, pavyzdžiui, Sąjungos indėlio į Palestinos reformas, įgyvendinimo būdo, įskaitant atitinkamų Sąjungos vystymo projektų politinius aspektus;

               i)

               stebėti abiejų šalių veiksmus įgyvendinant veiksmų planą ir sprendžiant klausimus, galinčius pakenkti derybų dėl nuolatinio statuso rezultatams, kad Ketvertas galėtų geriau įvertinti, kaip šalys laikosi įsipareigojimų;

               j)

               kaip Ketverto pasiuntiniui – teikti informaciją apie derybų pažangą bei eigą ir prisidėti rengiant Ketverto pasiuntinių susitikimus remiantis Sąjungos pozicijomis ir derinant su kitais Ketverto nariais;

               k)

               prisidėti įgyvendinant Sąjungos žmogaus teisių politiką, įskaitant Sąjungos žmogaus teisių gaires – visų pirma gaires dėl vaikų ir ginkluotų konfliktų bei dėl smurto prieš moteris ir kovos su visų formų moterų diskriminacija – ir Sąjungos politiką, susijusią su JT Saugumo Tarybos rezoliucija 1325 (2000) dėl moterų, taikos ir saugumo, be kita ko, stebint pokyčius šioje srityje, pranešant apie juos ir rengiant rekomendacijas šioje srityje;

               l)

               padėti regiono įtakingiems asmenims geriau suprasti Sąjungos vaidmenį.

         4 straipsnis
   Įgaliojimų vykdymas
   1.   ES specialusis įgaliotinis yra atsakingas už įgaliojimų vykdymą; jo veiklą prižiūri vyriausiasis įgaliotinis. Kad įvykdytų savo įgaliojimus ir konkrečias pareigas vietoje, ES specialusis įgaliotinis visą laiką skiria užduočiai vykdyti.
   2.   Politinis ir saugumo komitetas (toliau – PSK) palaiko ypatingus ryšius su ES specialiuoju įgaliotiniu, o su Taryba bendraujama pirmiausia pasitelkus šį komitetą. PSK teikia ES specialiajam įgaliotiniui strategines gaires ir politinius nurodymus pagal jo įgaliojimus, nedarant poveikio vyriausiojo įgaliotinio įgaliojimams.
   3.   ES specialusis įgaliotinis savo veiklą glaudžiai koordinuoja su Europos išorės veiksmų tarnyba (toliau – EIVT).
   4.   Vykdydamas savo užduotis, ES specialusis įgaliotinis visų pirma glaudžiai bendradarbiauja su ES atstovybe Jeruzalėje, Sąjungos delegacija Tel Avive, taip pat su kitomis atitinkamomis Sąjungos delegacijomis regione.
   5 straipsnis
   Finansavimas
   1.   Su ES specialiojo įgaliotinio įgaliojimų vykdymu laikotarpiui nuo 2012 m. vasario 1 d. iki 2013 m. birželio 30 d. susijusioms išlaidoms padengti skiriama orientacinė finansavimo suma yra 1 300 000 EUR.
   2.   Iš 1 dalyje numatytos sumos finansuojamos išlaidos padengiamos nuo 2012 m. vasario 1 d. Išlaidos tvarkomos pagal Sąjungos bendrajam biudžetui taikomas procedūras ir taisykles.
   3.   Išlaidos tvarkomos pagal ES specialiojo įgaliotinio ir Komisijos sudarytą sutartį. Už visas išlaidas ES specialusis įgaliotinis atsiskaito Komisijai.
   6 straipsnis
   Darbuotojų grupės sudarymas ir sudėtis
   1.   ES specialusis įgaliotinis sudaro savo darbuotojų grupę, neviršydamas savo įgaliojimų ir turimų atitinkamų finansinių išteklių. Į darbuotojų grupę įtraukiami darbuotojai, turintys profesinės patirties konkrečiose politikos srityse, kaip reikalaujama įgaliojimuose. ES specialusis įgaliotinis laiku ir reguliariai praneša Tarybai ir Komisijai apie savo darbuotojų grupės sudėtį.
   2.   Valstybės narės, Sąjungos institucijos ir EIVT gali pasiūlyti komandiruoti darbuotojus dirbti su ES specialiuoju įgaliotiniu. Atlyginimą tokiems komandiruotiems darbuotojams moka atitinkamai ta valstybė narė, Sąjungos institucija arba EIVT. Valstybių narių į Sąjungos institucijas arba EIVT komandiruoti ekspertai taip pat gali būti priskirti dirbti su ES specialiuoju įgaliotiniu. Pagal sutartį įdarbinti kitų šalių darbuotojai turi turėti vienos iš valstybių narių pilietybę.
   3.   Visi komandiruoti darbuotojai administraciniu požiūriu lieka pavaldūs siunčiančiajai valstybei narei, Sąjungos institucijai ar EIVT ir vykdo savo pareigas bei veikia ES specialiojo įgaliotinio įgaliojimų labui.
   7 straipsnis
   ES specialiojo įgaliotinio ir jo personalo privilegijos ir imunitetai
   Su priimančiąja (-iosiomis) šalimi (-imis) atitinkamai susitariama dėl ES specialiojo įgaliotinio ir jo personalo narių užduočių įvykdymui ir sklandžiam darbui užtikrinti būtinų privilegijų, imunitetų ir kitų garantijų. Valstybės narės ir Komisija šiuo tikslu teikia visą reikalingą paramą.
   8 straipsnis
   ES įslaptintos informacijos saugumas
   ES specialusis įgaliotinis ir jo darbuotojų grupės nariai laikosi saugumo principų ir būtiniausių standartų, nustatytų 2011 m. kovo 31 d. Tarybos sprendimu 2011/292/ES dėl ES įslaptintos informacijos apsaugai užtikrinti skirtų saugumo taisyklių (2).
   9 straipsnis
   Galimybė susipažinti su informacija ir logistinė parama
   1.   Valstybės narės, Komisija ir Tarybos Generalinis sekretoriatas užtikrina, kad ES specialiajam įgaliotiniui būtų sudaryta galimybė susipažinti su visa reikiama informacija.
   2.   Prireikus Sąjungos delegacijos ir (arba) valstybės narės regione teikia logistinę paramą.
   10 straipsnis
   Saugumas
   ES specialusis įgaliotinis, laikydamasis Sąjungos politikos dėl personalo, dislokuoto už Sąjungos ribų vykdyti veiksmus pagal Sutarties V antraštinę dalį, saugumo, neviršydamas savo įgaliojimų ir atsižvelgdamas į saugumo padėtį jo atsakomybei priskirtoje geografinėje teritorijoje, imasi visų praktiškai įgyvendinamų priemonių viso tiesiogiai jam pavaldaus personalo saugumui užtikrinti, visų pirma:

               a)

               sudarydamas misijai skirtą saugumo planą, paremtą EIVT gairėmis, kuriame, be kita ko, numatomos misijai skirtos fizinės, organizacinės ir procedūrinės saugumo priemonės, reglamentuojančios saugaus personalo atvykimo į misijos teritoriją ir judėjimo toje teritorijoje valdymą, taip pat saugumo incidentų valdymą, ir taip pat numatomas nenumatytų atvejų ir evakuacijos planas;

               b)

               užtikrindamas, kad visi už Sąjungos ribų dislokuoti personalo nariai būtų apdrausti didelės rizikos draudimu, būtinu dėl misijos teritorijoje esančių sąlygų;

               c)

               užtikrindamas, kad prieš atvykstant arba atvykus į misijos teritoriją būtų organizuotas visų jo darbuotojų grupės narių, kurie turi būti dislokuoti už Sąjungos ribų, įskaitant vietoje įdarbintus darbuotojus, atitinkamas mokymas saugumo klausimais, atsižvelgiant į EIVT nustatytą rizikos lygį misijos teritorijoje;

               d)

               užtikrindamas, kad būtų įgyvendinamos visos sutartos rekomendacijos, pateiktos remiantis reguliariais saugumo įvertinimais, ir vyriausiajam įgaliotiniui, Tarybai bei Komisijai raštu būtų teikiamos jų įgyvendinimo ir kitų saugumo klausimų ataskaitos, sudarančios laikotarpio vidurio ir įgaliojimų vykdymo ataskaitų dalį.

         11 straipsnis
   Ataskaitų teikimas
   ES specialusis įgaliotinis vyriausiajam įgaliotiniui ir PSK reguliariai teikia ataskaitas žodžiu ir raštu. ES specialusis įgaliotinis taip pat prireikus teikia ataskaitas Tarybos darbo grupėms. Reguliariai teikiamos ataskaitos raštu platinamos per COREU tinklą. Vyriausiajam įgaliotiniui ar PSK rekomendavus, ES specialusis įgaliotinis teikia ataskaitas Užsienio reikalų tarybai.
   12 straipsnis
   Koordinavimas
   1.   ES specialusis įgaliotinis remia bendrą Sąjungos politinių veiksmų koordinavimą. Jis padeda užtikrinti, kad visos Sąjungos priemonės veiksmų vietoje būtų naudojamos suderintai siekiant Sąjungos politikos tikslų. ES specialiojo įgaliotinio veikla atitinkamai derinama su Komisijos veikla bei su kitų tame regione veikiančių ES specialiųjų įgaliotinių veikla, įskaitant su ES specialiojo įgaliotinio pietinėms Viduržemio jūros regiono šalims veikla. ES specialusis įgaliotinis reguliariai informuoja valstybių narių atstovybes ir Sąjungos delegacijas.
   2.   Veiksmų vietoje glaudus ryšys palaikomas su Sąjungos delegacijų vadovais ir valstybių narių atstovybių vadovais. Jie deda visas įmanomas pastangas, kad padėtų ES specialiajam įgaliotiniui vykdyti jo įgaliojimus. ES specialusis įgaliotinis, glaudžiai bendradarbiaudamas su Sąjungos delegacijos Tel Avive vadovu, Europos Sąjungos policijos misijos Palestinos teritorijose (EUPOL COPPS) ir Europos Sąjungos pasienio pagalbos misijos Rafos perėjimo punktui (ES BAM Rafah) vadovams vietoje teikia politines rekomendacijas. ES specialusis įgaliotinis ir civilinės operacijos vadas prireikus konsultuojasi tarpusavyje. ES specialusis įgaliotinis vietos lygiu taip pat palaiko ryšius su kitais tarptautiniais bei regioniniais veikėjais.
   13 straipsnis
   Peržiūra
   Šio sprendimo įgyvendinimas ir jo suderinamumas su kita Sąjungos veikla regione yra nuolat peržiūrimi. Anksčiau nei 2012 m. lapkričio mėn. pabaigoje ES specialusis įgaliotinis pateikia vyriausiajam įgaliotiniui, Tarybai ir Komisijai pažangos ataskaitą, o pasibaigus įgaliojimų terminui – išsamią įgaliojimų vykdymo ataskaitą.
   14 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Briuselyje 2012 m. sausio 23 d.

            Tarybos vardu

            Pirmininkė

         C. ASHTON

      (1)  OL L 184, 2003 7 23, p. 45.

      (2)  OL L 141, 2011 5 27, p. 17.


title: 2016 m. spalio 7 d. Tarybos sprendimas (ES) 2016/1817, kuriuo skiriamas Regionų komiteto Ispanijos Karalystės pasiūlytas pakaitinis narys

text:
14.10.2016

               LT

               Europos Sąjungos oficialusis leidinys

               L 278/45

         TARYBOS SPRENDIMAS (ES) 2016/1817
   2016 m. spalio 7 d.
   kuriuo skiriamas Regionų komiteto Ispanijos Karalystės pasiūlytas pakaitinis narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Ispanijos Vyriausybės pasiūlymą,
   kadangi:

               (1)

               2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.2015 m. spalio 5 d. Tarybos sprendimu (ES) 2015/1792 (4) vietoj María Victoria PALAU TÁRREGA pakaitine nare buvo paskirta Elena CEBRIÁN CALVO;

               (2)

               pasibaigus Elena CEBRIÁN CALVO kadencijai tapo laisva Regionų komiteto pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. sausio 25 d. Regionų komiteto pakaitiniu nariu skiriamas:

               —

               Sr. D. Joan CALABUIG RULL, Delegado para la Unión Europea y Relaciones Externas de la Generalidad Valenciana.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. spalio 7 d.

            Tarybos vardu

            Pirmininkas

         M. LAJČÁK

      (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

      (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

      (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).

      (4)  2015 m. spalio 5 d. Tarybos sprendimas (ES) 2015/1792, kuriuo skiriami Regionų komiteto Ispanijai atstovaujantys penki nariai ir Ispanijai atstovaujantys penki pakaitiniai nariai (OL L 260, 2015 10 7, p. 28).


title: 1971 m. birželio 14 d. Tarybos sprendimas, taikantis Sutarties 51 straipsnį Prancūzijos užjūrio departamentams

text:
Svarbus teisinis pranešimas

|

31971D0238

Oficialusis leidinys L 149 , 05/07/1971 p. 0001 - 0001 specialusis leidimas danų kalba: serija II tomas I(2) p. 0123  specialusis leidimas anglų kalba: serija II tomas I(2) p. 0197  specialusis leidimas graikų k.: skyrius 05 tomas 1 p. 0072  specialusis leidimas ispanų kalba: skyrius 05 tomas 1 p. 0147  specialusis leidimas portugalų kalba skyrius 05 tomas 1 p. 0147

		Tarybos sprendimas1971 m. birželio 14 d.taikantis Sutarties 51 straipsnį Prancūzijos užjūrio departamentams(71/238/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 227 straipsnio 2 dalį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę,kadangi 227 straipsnio 2 dalies antrojoje pastraipoje numatyta, kad Taryba nustato sąlygas, kuriomis Prancūzijos užjūrio departamentams taikomos Sutarties nuostatos, kurios skiriasi nuo 227 straipsnio 2 dalies pirmojoje pastraipoje nurodytų nuostatų, ypač taikant Sutarties 51 straipsnio nuostatas;kadangi, atsižvelgiant į Reglamento Nr. 3 [3] dėl socialinės migruojančių darbuotojų apsaugos 1 straipsnį ir A priedą, tas reglamentas buvo taikomas Prancūzijos užjūrio departamentams ir Alžyrui; tačiau kadangi 1965 m. birželio 30 d. Reglamentu Nr. 109/65/EEB [4] Alžyras buvo išbrauktas iš Reglamento Nr. 3 A priedo;kadangi pagal 1968 m. spalio 15 d. Tarybos sprendimą [5] Sutarties 48 bei 49 straipsniai ir priemonės, kurių buvo imtasi įgyvendinant tuos straipsnius, buvo taikomi Prancūzijos užjūrio departamentams;kadangi yra priežasčių, dėl kurių tiems departamentams taip pat reikia taikyti Sutarties 51 straipsnį,NUSPRENDĖ:1 straipsnisPrancūzijos užjūrio departamentams yra taikoma Europos ekonominės bendrijos steigimo sutarties 51 straipsnis ir priemonės, kurių imamasi įgyvendinant tą straipsnį.2 straipsnisŠis sprendimas skelbiamas Europos Bendrijų oficialiajame leidinyje, skyriuje "Teisės aktai I". Jis įsigalioja pirmą septinto mėnesio dieną po 1971 m. birželio 14 d. Reglamento (EEB) Nr. 1408/71 [6] dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje, 97 straipsnyje nurodyto įgyvendinimo reglamento paskelbimo.Priimta Liuksemburge, 1971 m. birželio 14 d.Tarybos varduPirmininkasM. Cointat[1] OL 194, 1966 10 28, p. 3359/66, su klaidų ištaisymu OL 85, 1967 3 3.[2] OL C 10, 1968 2 14, p. 42.[3] OL 30, 1958 12 16, p. 561/58–596/58.[4] OL 125, 1965 07 09, p. 2124/65–2130/65.[5] OL L 257, 1968 10 19, p. 1.[6] OL L 149, 1971 7 5, p. 2.--------------------------------------------------


9.3.2016

               LT

               Europos Sąjungos oficialusis leidinys

               C 93/364

         P7_TA(2013)0349
   Luigi Berlinguerio skyrimas į pagal SESV 255 straipsnį steigiamą komitetą
   2013 m. rugsėjo 10 d. Europos Parlamento sprendimas siūlyti paskirti Luigi Berlinguerį komiteto, įsteigto pagal Sutarties dėl Europos Sąjungos veikimo 255 straipsnį, nariu (2013/2161(INS))
   (2016/C 093/38)

      Europos Parlamentas,

               —

               atsižvelgdamas į Sutarties dėl Europos Sąjungos veikimo (SESV) 255 straipsnio antrąją pastraipą,

               —

               atsižvelgdamas į Darbo tvarkos taisyklių 107a straipsnį,

               A.

               kadangi Luigi Berlinguer atitinka sąlygas, išdėstytas SESV 255 straipsnio antroje pastraipoje;

               1.

               siūlo Luigi Berlinguerį paskirti komiteto nariu;

               2.

               paveda Pirmininkui perduoti šį sprendimą Teisingumo Teismo pirmininkui.


title: 2003 m. kovo 17 d. Tarybos Sprendimas dėl Europos Bendrijos ir Vietnamo Socialistinės Respublikos susitarimo pasikeičiant raštais, iš dalies pakeičiančio Susitarimo memorandumą tarp Europos Bendrijos ir Vietnamo Vyriausybės dėl sukčiavimo prevencijos avalynės produktų prekyboje, sudarymo

text:
Svarbus teisinis pranešimas

|

32003D0360

Oficialusis leidinys L 124 , 20/05/2003 p. 0033 - 0033

		Tarybos Sprendimas2003 m. kovo 17 d.dėl Europos Bendrijos ir Vietnamo Socialistinės Respublikos susitarimo pasikeičiant raštais, iš dalies pakeičiančio Susitarimo memorandumą tarp Europos Bendrijos ir Vietnamo Vyriausybės dėl sukčiavimo prevencijos avalynės produktų prekyboje, sudarymo(2003/360/EB)EUROPOS SĄJUNGOS TARYBA,atsižvelgdama į Europos Bendrijos Steigimo sutartį, ypač į jos 133 straipsnį, kartu su jos 300 straipsnio 2 dalimi,atsižvelgdama į Komisijos pasiūlymą,kadangi:(1) Komisija Bendrijos vardu dalyvavo derybose dėl dvišalio susitarimo pasikeičiant raštais, iš dalies pakeičiančio Susitarimo memorandumą tarp Europos Bendrijos ir Vietnamo Vyriausybės dėl sukčiavimo prevencijos avalynės produktų prekyboje [1], kuris buvo pasirašytas 1999 m. rugpjūčio 4 d. ir laikinai taikomas nuo 2000 m. sausio 1 d.(2) Susitarimas pasikeičiant raštais turi būti patvirtintas Bendrijos vardu,NUSPRENDĖ:Vienintelis straipsnisŠiuo dokumentu Bendrijos vardu patvirtinamas Europos Bendrijos ir Vietnamo susitarimas pasikeičiant raštais, iš dalies pakeičiantis Europos Bendrijos ir Vietnamo Vyriausybės Supratimo memorandumą dėl sukčiavimo prevencijos.Susitarimo tekstas pateiktas šio sprendimo priede.Priimta Briuselyje 2003 m. kovo 17 d.Tarybos varduPirmininkasG. Drys[1] OL L 2000.1.4, p. 13.--------------------------------------------------


title: 2011/565/ES: 2011 m. gegužės 10 d. Europos Parlamento sprendimas dėl aštuntojo, devintojo ir dešimtojo Europos plėtros fondų su 2009 finansinių metų biudžeto vykdymu susijusių sąskaitų uždarymo

text:
27.9.2011

               LT

               Europos Sąjungos oficialusis leidinys

               L 250/123

         EUROPOS PARLAMENTO SPRENDIMAS
   2011 m. gegužės 10 d.
   dėl aštuntojo, devintojo ir dešimtojo Europos plėtros fondų su 2009 finansinių metų biudžeto vykdymu susijusių sąskaitų uždarymo
   (2011/565/ES)
   EUROPOS PARLAMENTAS,

               —

               atsižvelgdamas į Komisijos pranešimą dėl tolesnių veiksmų priėmus sprendimus dėl 2008 finansinių metų biudžeto įvykdymo patvirtinimo (COM(2010) 650) ir Komisijos tarnybų darbo dokumentus, pridėtus prie šio pranešimo (SEC(2010)1437 ir SEC(2010)1438),

               —

               atsižvelgdamas į aštuntojo, devintojo ir dešimtojo Europos plėtros fondų pajamų ir išlaidų balansą ir 2009 finansinių metų ataskaitą (COM(2010) 402 – C7–0220/2010),

               —

               atsižvelgdamas į 2010 m. balandžio 29 d. Komisijos metinę ataskaitą dėl aštuntojo, devintojo ir dešimtojo Europos plėtros fondų 2009 m. finansų valdymo ataskaitą,

               —

               atsižvelgdamas į Europos plėtros fondų finansinę informaciją (COM(2010) 319),

               —

               atsižvelgdamas į Audito Rūmų 2009 finansinių metų metinę iš aštuntojo, devintojo ir dešimtojo Europos plėtros fondų finansuojamos veiklos ataskaitą kartu su Komisijos atsakymais (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo (SESV) 287 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Audito Rūmų specialiąją ataskaitą Nr. 10/2008 dėl sveikatos priežiūros įstaigoms Afrikos šalyse į pietus nuo Sacharos skirtos EB paramos vystymuisi,

               —

               atsižvelgdamas į Audito Rūmų specialiąją ataskaitą Nr. 18/2009 dėl EPF paramos, skiriamos regiono ekonominės integracijos politikai Rytų Afrikoje ir Vakarų Afrikoje, efektyvumo,

               —

               atsižvelgdamas į Tarybos 2011 m vasario 15 d. rekomendacijas dėl patvirtinimo, kad Komisija įvykdė Europos plėtros fondų 2009 finansinių metų operacijas (05469/2011– C7–0050/2011, 05472/2011– C7–0049/2011, 05473/2011– C7–0048/2011),

               —

               atsižvelgdamas į Afrikos, Karibų jūros ir Ramiojo vandenyno valstybių grupės ir Europos Bendrijos bei jos valstybių narių partnerystės susitarimą, kuris 2000 m. birželio 23 d. (3) buvo pasirašytas Kotonu ir persvarstytas Liuksemburge 2005 m. birželio 25 d. (4),

               —

               atsižvelgdamas į 2001 m. lapkričio 27 d. Tarybos sprendimą 2001/822/EB dėl užjūrio šalių bei teritorijų ir Europos Bendrijos asociacijos („Užjūrio asociacijos sprendimą“) (5), kuris buvo iš dalies pakeistas Tarybos sprendimu Nr. 2007/249/EB (6),

               —

               atsižvelgdamas į Taryboje susirinkusių valstybių narių Vyriausybių atstovų 1995 m. gruodžio 20 d. vidaus susitarimo dėl Bendrijos paramos finansavimo ir administravimo pagal ketvirtosios AKR ir EB konvencijos antrąjį finansinį protokolą (7), 33 straipsnį,

               —

               atsižvelgdamas į Taryboje susirinkusių valstybių narių Vyriausybių atstovų 2000 m. rugsėjo 18 d. vidaus susitarimo dėl Bendrijos paramos finansavimo ir administravimo pagal 2000 m. birželio 23 d. Kotonu (Beninas) pasirašyto Afrikos, Karibų baseino ir Ramiojo vandenyno šalių bei Europos Bendrijos ir jos valstybių narių partnerystės susitarimo finansinį protokolą ir dėl finansinės paramos paskirstymo užjūrio šalims ir teritorijoms, kurioms taikoma EB sutarties ketvirtoji dalis (8), 32 straipsnį,

               —

               atsižvelgdamas į 2010 m. gegužės 5 d. Europos Parlamento rezoliuciją (9) su pastabomis, sudarančiomis neatskiriamą Europos Parlamento sprendimų dėl 2008 finansinių metų Europos Sąjungos bendrojo biudžeto įvykdymo patvirtinimo (III skirsnis – Komisija ir vykdomosios įstaigos) dalį, ypač į jos 268 ir 274 dalis,

               —

               atsižvelgdamas į EB sutarties 276 straipsnį ir SESV 319 straipsnį,

               —

               atsižvelgdamas į 1998 m. birželio 16 d. finansinio reglamento, taikomo bendradarbiavimui finansuojant plėtrą pagal ketvirtąją AKR ir EB konvenciją (10), 74 straipsnį,

               —

               atsižvelgdamas į 2003 m. kovo 27 d. finansinio reglamento, taikomo devintajam Europos plėtros fondui (11), 119 straipsnį,

               —

               atsižvelgdamas į 2008 m. vasario 18 d. Tarybos reglamento (EB) Nr. 215/2008 dėl dešimtajam Europos plėtros fondui taikomo finansinio reglamento 142 straipsnį (12),

               —

               atsižvelgdamas į Darbo tvarkos taisyklių 76 straipsnį, 77 straipsnio trečią įtrauką ir VI priedą,

               —

               atsižvelgdamas į Biudžeto kontrolės komiteto pranešimą ir į Vystymosi komiteto nuomonę (A7–0140/2011),

               1.

               pažymi, kad aštuntojo, devintojo ir dešimtojo Europos plėtros fondų galutinės metinės ataskaitos yra tokios, kaip pateikiama Audito Rūmų metinės ataskaitos 2-oje lentelėje;

               2.

               pritaria aštuntojo, devintojo ir dešimtojo Europos plėtros fondų su 2009 finansinių metų biudžeto vykdymu susijusių sąskaitų uždarymui;

               3.

               paveda Pirmininkui perduoti šį sprendimą Tarybai, Komisijai, Teisingumo Teismui, Audito Rūmams, Europos investicijų bankui bei pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 303, 2010 11 9, p. 243.

      (2)  OL C 303, 2010 11 9, p. 253.

      (3)  OL L 317, 2000 12 15, p. 3.

      (4)  OL L 287, 2005 10 28, p. 4.

      (5)  OL L 314, 2001 11 30, p. 1 ir OL L 324, 2001 12 7, p. 1.

      (6)  OL L 109, 2007 4 26, p. 33.

      (7)  OL L 156, 1998 5 29, p. 108.

      (8)  OL L 317, 2000 12 15, p. 355.

      (9)  OL L 252, 2010 9 25, p. 39.

      (10)  OL L 191, 1998 7 7, p. 53.

      (11)  OL L 83, 2003 4 1, p. 1.

      (12)  OL L 78, 2008 3 19, p. 1.


title: 2016 m. sausio 18 d. Tarybos sprendimas (BUSP) 2016/50, kuriuo iš dalies keičiamas Sprendimas 2014/219/BUSP dėl Europos Sąjungos BSGP misijos Malyje (EUCAP Sahel Mali)

text:
19.1.2016

               LT

               Europos Sąjungos oficialusis leidinys

               L 12/48

         TARYBOS SPRENDIMAS (BUSP) 2016/50
   2016 m. sausio 18 d.
   kuriuo iš dalies keičiamas Sprendimas 2014/219/BUSP dėl Europos Sąjungos BSGP misijos Malyje (EUCAP Sahel Mali)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2014 m. balandžio 15 d. Taryba priėmė Sprendimą 2014/219/BUSP (1) dėl Europos Sąjungos BSGP misijos Malyje (EUCAP Sahel Mali); jis galioja 24 mėnesius nuo EUCAP Sahel Mali pradžios;

               (2)

               2015 m. sausio 19 d. Taryba priėmė Sprendimą (BUSP) 2015/76 (2), kuriuo iš dalies keičiamas Sprendimas 2014/219/BUSP; juo EUCAP Sahel Mali pradėta 2015 m. sausio 15 d. ir juo nustatyta finansinė orientacinė suma laikotarpiui iki 2016 m. sausio 14 d.;

               (3)

               Sprendimas 2014/219/BUSP turėtų būti iš dalies pakeistas, kad būtų numatyta orientacinė finansavimo suma laikotarpiui nuo 2016 m. sausio 15 d. iki 2017 m. sausio 14 d.,

         PRIĖMĖ ŠĮ SPRENDIMĄ:
   1 straipsnis
   Sprendimas 2014/219/BUSP iš dalies keičiamas taip:

               1)

               14 straipsnio 1 dalis papildoma šia pastraipa:
               „Orientacinė finansavimo suma, skirta su EUCAP Sahel Mali susijusioms išlaidoms nuo 2016 m. sausio 15 d. iki 2017 m. sausio 14 d. padengti, yra 14 850 000 EUR.“;

               2)

               14 straipsnio 2 dalis pakeičiama taip:
               „2.   Visos išlaidos tvarkomos pagal Sąjungos bendrajam biudžetui taikomas procedūras ir taisykles. EUCAP Sahel Mali viešojo pirkimo sutarčių skyrimo procedūrose fiziniai ir juridiniai asmenys dalyvauja be apribojimų. Be to, EUCAP Sahel Mali perkamoms prekėms netaikomos jokios kilmės taisyklės. Komisijai pritarus, EUCAP Sahel Mali gali sudaryti techninius susitarimus su valstybėmis narėmis, priimančiąja valstybe, dalyvaujančiomis trečiosiomis valstybėmis ir kitais tarptautiniais subjektais dėl įrangos, paslaugų ir patalpų teikimo EUCAP Sahel Mali.“.

         2 straipsnis
   Šis sprendimas įsigalioja jo priėmimo dieną.
   Jis taikomas nuo 2016 m. sausio 15 d.

      Priimta Briuselyje 2016 m. sausio 18 d.

            Tarybos vardu

            Pirmininkė

         F. MOGHERINI

      (1)  2014 m. balandžio 15 d. Tarybos sprendimas 2014/219/BUSP dėl Europos Sąjungos BSGP misijos Malyje (EUCAP Sahel Mali) (OL L 113, 2014 4 16, p. 21).

      (2)  2015 m. sausio 19 d. Tarybos sprendimas (BUSP) 2015/76, kuriuo pradedama Europos Sąjungos BSGP misija Malyje (EUCAP Sahel Mali) ir iš dalies keičiamas Sprendimas 2014/219/BUSP (OL L 13, 2015 1 20, p. 5).


title: 2009/833/EB: 2009 m. lapkričio 10 d. Komisijos sprendimas dėl korekcinių koeficientų, nuo 2008 m. rugpjūčio 1 d. , 2008 m. rugsėjo 1 d. , 2008 m. spalio 1 d. , 2008 m. lapkričio 1 d. , 2008 m. gruodžio 1 d. ir 2009 m. sausio 1 d. taikomų trečiosiose šalyse dirbančių Europos Bendrijų pareigūnų, laikinųjų darbuotojų ir sutartininkų atlyginimams, tikslinimo

text:
13.11.2009

               LT

               Europos Sąjungos oficialusis leidinys

               L 297/14

      KOMISIJOS SPRENDIMAS

   2009 m. lapkričio 10 d.
   dėl korekcinių koeficientų, nuo 2008 m. rugpjūčio 1 d., 2008 m. rugsėjo 1 d., 2008 m. spalio 1 d., 2008 m. lapkričio 1 d., 2008 m. gruodžio 1 d. ir 2009 m. sausio 1 d. taikomų trečiosiose šalyse dirbančių Europos Bendrijų pareigūnų, laikinųjų darbuotojų ir sutartininkų atlyginimams, tikslinimo
   (2009/833/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į Europos Bendrijų pareigūnų tarnybos nuostatus ir kitų Europos Bendrijų tarnautojų įdarbinimo sąlygas, nustatytus Reglamentu (EEB, Euratomas, EAPB) Nr. 259/68 (1), ypač į jų X priedo 13 straipsnio antrą pastraipą,
   kadangi:

               (1)

               Tarybos reglamentu (EB) Nr. 613/2009 (2), taikant nuostatų X priedo 13 straipsnio pirmą pastraipą, nustatyti korekciniai koeficientai, kurie nuo 2008 m. liepos 1 d. taikomi trečiosiose šalyse dirbančių Europos Bendrijų pareigūnų, laikinųjų darbuotojų ir sutartininkų atlyginimams, išmokamiems darbo vietos šalies valiuta.

               (2)

               Atsižvelgiant į nuostatų X priedo 13 straipsnio antrą pastraipą, reikėtų patikslinti nuo 2008 m. rugpjūčio 1 d., rugsėjo 1 d., spalio 1 d., lapkričio 1 d., gruodžio 1 d. ir 2009 m. sausio 1 d. taikomus kai kuriuos korekcinius koeficientus, nes iš Komisijos turimų statistinių duomenų paaiškėjo, kad pagal korekcinį koeficientą ir atitinkamą valiutų keitimo kursą apskaičiuojamas pragyvenimo išlaidų kitimas kai kuriose trečiosiose šalyse buvo 5 % didesnis nuo paskutinio jų nustatymo,

         NUSPRENDĖ:
   Vienintelis straipsnis
   Tikslinami trečiosiose šalyse dirbančių Europos Bendrijų pareigūnų, laikinųjų darbuotojų ir sutartininkų atlyginimams, išmokamiems darbo vietos šalies valiuta, taikomi korekciniai koeficientai, nustatyti tam tikroms priede nurodytoms šalims. Priede pateiktos šešios mėnesinės lentelės, kuriose tiksliai nurodomos šalys ir kiekvienai iš šių šalių taikytinos datos iš eilės (2008 m. rugpjūčio 1 d., rugsėjo 1 d., spalio 1 d., lapkričio 1 d., gruodžio 1 d. ir 2009 m. sausio 1 d.).
   Atlyginimams apskaičiuoti naudojami valiutos keitimo kursai nustatomi remiantis Finansinio reglamento įgyvendinimo taisyklėmis ir atitinka pirmoje pastraipoje nurodytas datas.

      Priimta Briuselyje 2009 m. lapkričio 10 d.

            Komisijos vardu

         Benita FERRERO-WALDNER

            Komisijos narė

      (1)  OL L 56, 1968 3 4, p. 1.

      (2)  OL L 181, 2009 7 14, p. 1.

      PRIEDAS

         2008 M. RUGPJŪČIO MĖN.

                  Darbo vietos šalis

                  Ekonominiai paritetai 2008 m. rugpjūčio mėn.

                  Valiutos keitimo kursas 2008 m. rugpjūčio mėn.

                  Korekciniai koeficientai 2008 m. rugpjūčio mėn.

                  Nėra

                  Nėra

                  Nėra

                  Nėra

         2008 M. RUGSĖJO MĖN.

                  Darbo vietos šalis

                  Ekonominiai paritetai 2008 m. rugsėjo mėn.

                  Valiutos keitimo kursas 2008 m. rugsėjo mėn. (1)

                  Korekciniai koeficientai 2008 m. rugsėjo mėn. (2)

                  Nepalas (3)

                  75,02

                  103,495

                  72,5

         2008 M. SPALIO MĖN.

                  Darbo vietos šalis

                  Ekonominiai paritetai 2008 m. spalio mėn.

                  Valiutos keitimo kursas 2008 m. spalio mėn. (4)

                  Korekciniai koeficientai 2008 m. spalio mėn. (5)

                  Argentina (6)

                  2,744

                  4,549

                  60,3

                  Botsvana (6)

                  5,003

                  10,0251

                  49,9

                  Gana (7)

                  0,9408

                  1,6575

                  56,8

                  Kirgizija (6)

                  52,86

                  52,8043

                  100,1

                  Kongo Demokratinė Respublika (Kinšasa) (6)

                  1 031

                  828,29

                  124,5

                  Venesuela (6)

                  2,183

                  3,08504

                  70,8

         2008 M. LAPKRIČIO MĖN.

                  Darbo vietos šalis

                  Ekonominiai paritetai 2008 m. lapkričio mėn.

                  Valiutos keitimo kursas 2008 m. lapkričio mėn. (8)

                  Korekciniai koeficientai 2008 m. lapkričio mėn. (9)

                  Egiptas

                  2,971

                  7,18275

                  41,4

                  Etiopija

                  12,31

                  12,3791

                  99,4

                  Gvinėja (Konakris)

                  4 108

                  6 121,77

                  67,1

                  Liberija

                  80,26

                  80,9742

                  99,1

                  Namibija

                  7,548

                  13,0194

                  58,0

                  Nepalas (10)

                  80,21

                  101,68

                  78,9

                  Nikaragva

                  14,96

                  25,6812

                  58,3

                  Rytų Timoras

                  0,9402

                  1,3035

                  72,1

         2008 M. GRUODŽIO MĖN.

                  Darbo vietos šalis

                  Ekonominiai paritetai 2008 m. gruodžio mėn.

                  Valiutos keitimo kursas 2008 m. gruodžio mėn. (11)

                  Korekciniai koeficientai 2008 m. gruodžio mėn. (12)

                  Saudo Arabija

                  4,887

                  4,7336

                  103,2

                  Kosta Rika

                  595,5

                  716,885

                  83,1

                  Gana (13)

                  0,9912

                  1,51325

                  65,5

                  Gvatemala

                  8,816

                  9,96951

                  88,4

                  Haitis

                  70,13

                  51,8381

                  135,3

                  Saliamono Salos

                  10,94

                  10,1026

                  108,3

                  Jamaika

                  99,81

                  95,647

                  104,4

                  Malavis

                  146,6

                  177,074

                  82,8

                  Uzbekistanas

                  992

                  1 748,44

                  56,7

                  Sudanas (Chartumas)

                  1,698

                  2,80875

                  60,5

                  Pietų Sudanas (Džuba)

                  2,958

                  2,80875

                  105,3

                  Svazilandas

                  6,188

                  12,7107

                  48,7

                  Ukraina

                  8,686

                  8,04073

                  108,0

                  Vietnamas

                  11 940

                  21 278

                  56,1

         2009 M. SAUSIO MĖN.

                  Darbo vietos šalis

                  Ekonominiai paritetai 2009 m. sausio mėn.

                  Valiutos keitimo kursas 2009 m. sausio mėn. (14)

                  Korekciniai koeficientai 2009 m. sausio mėn. (15)

                  Argentina (16)

                  2,906

                  4,8986

                  59,3

                  Botsvana (16)

                  5,303

                  11,0803

                  47,9

                  Ekvadoras

                  0,9626

                  1,4098

                  68,3

                  Kirgizija (16)

                  56,5

                  55,5673

                  101,7

                  Madagaskaras

                  2 216

                  2 429,72

                  91,2

                  Nepalas (17)

                  85,82

                  106,865

                  80,3

                  Kongo Demokratinė Respublika (Kinšasa) (16)

                  1 092

                  894,885

                  122,0

                  Dominikos Respublika

                  31,86

                  50,4406

                  63,2

                  Tanzanija

                  1 188

                  1 666,43

                  71,3

                  Tailandas

                  26,17

                  48,998

                  53,4

                  Venesuela (16)

                  2,344

                  3,03107

                  77,3

         (1)  1 EUR = nacionalinė valiuta (Kuba, Salvadoras, Ekvadoras = USD).

         (2)  Briuselis = 100 %.

         (3)  Šios vietos koeficientas tikslinamas tris kartus: 2008 m. rugsėjo ir lapkričio mėn. ir vėliau 2009 m. sausio mėn.

         (4)  1 EUR = nacionalinė valiuta (Kuba, Salvadoras, Ekvadoras = USD).

         (5)  Briuselis = 100 %.

         (6)  Šios vietos koeficientas tikslinamas du kartus: 2008 m. spalio mėn. ir 2009 m. sausio mėn.

         (7)  Šios vietos koeficientas tikslinamas du kartus: 2008 m. spalio ir gruodžio mėn.

         (8)  1 EUR = nacionalinė valiuta (Kuba, Salvadoras, Ekvadoras = USD).

         (9)  Briuselis = 100 %.

         (10)  Šios vietos koeficientas tikslinamas tris kartus: 2008 m. rugsėjo ir lapkričio mėn. ir vėliau 2009 m. sausio mėn.

         (11)  1 EUR = nacionalinė valiuta (Kuba, Salvadoras, Ekvadoras = USD).

         (12)  Briuselis = 100 %.

         (13)  Šios vietos koeficientas tikslinamas du kartus: 2008 m. spalio ir gruodžio mėn.

         (14)  1 EUR = nacionalinė valiuta (Kuba, Salvadoras, Ekvadoras = USD).

         (15)  Briuselis = 100 %.

         (16)  Šios vietos koeficientas tikslinamas du kartus: 2008 m. spalio mėn. ir 2009 m. sausio mėn.

         (17)  Šios vietos koeficientas tikslinamas tris kartus: 2008 m. rugsėjo ir lapkričio mėn. ir vėliau 2009 m. sausio mėn.


title: 2005 m. spalio 12 d. Tarybos sprendimas 2005/727/TVR, nustatantis Sprendimo 2005/211/TVR dėl Šengeno informacinės sistemos kai kurių naujų funkcijų nustatymo, įskaitant kovos su terorizmu srityje, tam tikrų nuostatų taikymo datą

text:
19.10.2005

               LT

               Europos Sąjungos oficialusis leidinys

               L 273/25

      TARYBOS SPRENDIMAS 2005/727/TVR
   2005 m. spalio 12 d.
   nustatantis Sprendimo 2005/211/TVR dėl Šengeno informacinės sistemos kai kurių naujų funkcijų nustatymo, įskaitant kovos su terorizmu srityje, tam tikrų nuostatų taikymo datą
   EUROPOS SĄJUNGOS TARYBA,
   atsižvelgdama į 2005 m. vasario 24 d. Tarybos sprendimą 2005/211/TVR dėl Šengeno informacinės sistemos kai kurių naujų funkcijų nustatymo, įskaitant kovos su terorizmu srityje (1), ypač į jo 2 straipsnio 4 dalį,
   kadangi:

               (1)

               Sprendime 2005/211/TVR nurodoma, kad to sprendimo 1 straipsnio nuostatos taikomas nuo datos, kurią nustato Taryba, kai tik įvykdomos būtinos išankstinės sąlygos, ir kad Taryba gali nuspręsti nustatyti skirtingas skirtingų nuostatų taikymo datas. Tarybos sprendimo 2005/211/TVR 1 straipsnio 10 dalies atžvilgiu yra įvykdytos tokios išankstinės sąlygos.

               (2)

               Tikslinga, kad 2004 m. balandžio 29 d. Tarybos reglamento (EB) Nr. 871/2004 dėl naujų Šengeno informacinės sistemos funkcijų, įskaitant kovą su terorizmu, nustatymo (2) 1 straipsnio 6 dalis, kuri sutampa su Sprendimo 2005/211/TVR 1 straipsnio 10 dalimi, būtų taikoma nuo tos pačios datos.

               (3)

               Atskirame Tarybos sprendime numatyta Reglamento (EB) Nr. 871/2004 1 straipsnio 6 dalies įsigaliojimo data.

               (4)

               Šveicarijos atžvilgiu šiuo sprendimu plėtojamos Šengeno acquis, kaip apibrėžta Europos Sąjungos, Europos bendrijos ir Šveicarijos Konfederacijos pasirašytame Susitarime dėl Šveicarijos Konfederacijos asociacijos įgyvendinant, taikant ir plėtojant Šengeno acquis
                   (3), nuostatos, kurios patenka į Sprendimo 1999/437/EB (4), jį siejant su 2004 m. spalio 25 d. Tarybos sprendimų 2004/849/EB (5) ir 2004/860/EB (6) dėl to Susitarimo pasirašymo Europos Sąjungos vardu, Europos bendrijos vardu ir laikino tam tikrų nuostatų taikymo 4 straipsnio 1 dalimi, 1 straipsnio G dalyje nurodytą sritį,

         NUSPRENDĖ:
   1 straipsnis
   Sprendimo 2005/211/TVR 1 straipsnio 10 dalis taikoma nuo 2006 m. sausio 1 d.
   2 straipsnis
   Šis sprendimas įsigalioja jo priėmimo dieną. Jis skelbiamas Europos Sąjungos oficialiajame leidinyje.

      Priimta Liuksemburge, 2005 m. spalio 12 d.

            Tarybos vardu

            Pirmininkas

         C. CLARKE

      (1)  OL L 68, 2005 3 15, p. 44.

      (2)  OL L 162, 2004 4 30, p. 29.

      (3)  Tarybos dokumentas 13054/04, kurį galima rasti http://register.consilium.eu.int

      (4)  OL L 176, 1999 7 10, p. 31.

      (5)  OL L 368, 2004 12 15, p. 26.

      (6)  OL L 370, 2004 12 17, p. 78.


title: 2015 m. spalio 26 d. Komisijos sprendimas dėl Europos Sąjungos bei Europos atominės energijos bendrijos ir Kosovo stabilizacijos ir asociacijos susitarimo sudarymo

text:
4.11.2015

               LT

               Europos Sąjungos oficialusis leidinys

               C 364/4

         KOMISIJOS SPRENDIMAS
   2015 m. spalio 26 d.
   dėl Europos Sąjungos bei Europos atominės energijos bendrijos ir Kosovo (1) stabilizacijos ir asociacijos susitarimo sudarymo
   (2015/C 364/04)
   EUROPOS KOMISIJA,
   atsižvelgdama į Europos atominės energijos bendrijos steigimo sutartį, ypač į jos 101 straipsnio antrą pastraipą,
   atsižvelgdama į Tarybos patvirtinimą pagal Europos atominės energijos bendrijos steigimo sutarties 101 straipsnį,
   kadangi:

               (1)

               2013 m. birželio 21 d. Taryba įgaliojo Europos Komisiją pradėti derybas dėl Stabilizacijos ir asociacijos susitarimo (toliau – Susitarimas) su Kosovu. Derybos buvo sėkmingai užbaigtos ir Susitarimas parafuotas 2014 m. liepos 25 d.;

               (2)

               į Susitarimą taip pat įtraukti klausimai, kurie priklauso Europos atominės energijos bendrijos kompetencijai;

               (3)

               todėl Susitarimas taip pat turėtų būti sudarytas ir Europos atominės energijos bendrijos vardu dėl tų klausimų, kurie patenka į Europos atominės energijos bendrijos steigimo sutarties taikymo sritį;

               (4)

               Susitarimo pasirašymui ir sudarymui taikoma atskira procedūra tais klausimais, kurie patenka į Europos Sąjungos sutarties ir Sutarties dėl Europos Sąjungos veikimo taikymo sritį. Sąjungos vardu bus pasirašytas Stabilizacijos ir asociacijos susitarimas, su sąlyga, kad jis bus sudarytas vėliau;

               (5)

               Susitarimu nedaromas poveikis valstybių narių pozicijoms dėl Kosovo statuso, dėl kurių bus nuspręsta pagal jų nacionalinę praktiką ir tarptautinę teisę;

               (6)

               be to, nė vienas iš šiame sprendime ir Susitarime vartojamų terminų, formuluočių arba apibrėžčių, taip pat rėmimasis būtinu teisiniu Susitarimo sudarymo pagrindu nereiškia, kad Europos atominės energijos bendrija pripažįsta Kosovą kaip nepriklausomą valstybę arba kad atskiros valstybės narės pripažįsta tokį Kosovo statusą, jei anksčiau to nėra padariusios;

               (7)

               Europos Sąjungos bei Europos atominės energijos bendrijos ir Kosovo stabilizacijos ir asociacijos susitarimas turėtų būti sudarytas Europos atominės energijos bendrijos vardu,

         PRIĖMĖ ŠĮ SPRENDIMĄ:
   1 straipsnis
   Pritariama tam, kad Europos Komisija Europos atominės energijos bendrijos vardu sudarytų Europos Sąjungos bei Europos atominės energijos bendrijos ir Kosovo stabilizacijos ir asociacijos susitarimą.
   Susitarimo tekstas pridedamas prie Tarybos sprendimo dėl Europos Sąjungos bei Europos atominės energijos bendrijos ir Kosovo stabilizacijos ir asociacijos susitarimo pasirašymo Europos Sąjungos vardu (2).
   2 straipsnis
   Šiuo sprendimu nedaromas poveikis valstybių narių ir Europos atominės energijos bendrijos pozicijoms dėl Kosovo statuso.
   3 straipsnis
   Už Europos kaimynystės politiką ir plėtros derybas atsakingas Komisijos narys įgaliojamas Europos atominės energijos bendrijos vardu pasirašyti Europos Sąjungos bei Europos atominės energijos bendrijos ir Kosovo stabilizacijos ir asociacijos susitarimą ir deponuoti Susitarimo 144 straipsnyje numatytą patvirtinimą.

      Priimta Briuselyje 2015 m. spalio 26 d.

            Komisijos vardu

         Johannes HAHN

            Komisijos narys

      (1)  Šis pavadinimas nekeičia pozicijų dėl statuso ir atitinka JT ST rezoliuciją 1244/1999 bei Tarptautinio Teisingumo Teismo nuomonę dėl Kosovo nepriklausomybės deklaracijos.

      (2)  Dok. Nr. 10728/1/15 REV 1 ir 10724/2/15 REV 2 COWEB 66 (dar nepaskelbta Oficialiajame leidinyje).


title: 2017 m. balandžio 25 d. Tarybos sprendimas (BUSP) 2017/734, kuriuo iš dalies keičiamas Sprendimas 2013/184/BUSP dėl ribojamųjų priemonių Mianmarui / Birmai

text:
26.4.2017

               LT

               Europos Sąjungos oficialusis leidinys

               L 108/35

         TARYBOS SPRENDIMAS (BUSP) 2017/734
   2017 m. balandžio 25 d.
   kuriuo iš dalies keičiamas Sprendimas 2013/184/BUSP dėl ribojamųjų priemonių Mianmarui / Birmai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2013 m. balandžio 22 d. Taryba priėmė Sprendimą 2013/184/BUSP (1) dėl ribojamųjų priemonių Mianmarui / Birmai;

               (2)

               2016 m. balandžio 21 d. Taryba priėmė Sprendimą (BUSP) 2016/627 (2), kuriuo ribojamųjų priemonių taikymas pratęstas iki 2017 m. balandžio 30 d.;

               (3)

               remiantis Sprendimo 2013/184/BUSP peržiūros rezultatais, ribojamųjų priemonių taikymas turėtų būti pratęstas iki 2018 m. balandžio 30 d.;

               (4)

               todėl Sprendimas 2013/184/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo 2013/184/BUSP 3 straipsnis pakeičiamas taip:

      „3 straipsnis
      Šis sprendimas taikomas iki 2018 m. balandžio 30 d. Jis nuolat peržiūrimas. Prireikus jis atnaujinamas arba iš dalies keičiamas, jei Taryba mano, kad jame numatyti tikslai nebuvo pasiekti.“

   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Liuksemburge 2017 m. balandžio 25 d.

            Tarybos vardu

            Pirmininkas

         I. BORG

      (1)  2013 m. balandžio 22 d. Tarybos sprendimas 2013/184/BUSP dėl ribojamųjų priemonių Mianmarui / Birmai, kuriuo panaikinamas Sprendimas 2010/232/BUSP (OL L 111, 2013 4 23, p. 75).

      (2)  2016 m. balandžio 21 d. Tarybos sprendimas (BUSP) 2016/627, kuriuo iš dalies keičiamas Sprendimas 2013/184/BUSP dėl ribojamųjų priemonių Mianmarui / Birmai (OL L 106, 2016 4 22, p. 23).


title: 2005 m. spalio 12 d. Tarybos sprendimas 2005/719/TVR, nustatantis Sprendimo 2005/211/TVR dėl Šengeno informacinės sistemos kai kurių naujų funkcijų nustatymo, įskaitant kovos su terorizmu srityje, tam tikrų nuostatų taikymo datą

text:
15.10.2005

               LT

               Europos Sąjungos oficialusis leidinys

               L 271/54

      TARYBOS SPRENDIMAS 2005/719/TVR
   2005 m. spalio 12 d.
   nustatantis Sprendimo 2005/211/TVR dėl Šengeno informacinės sistemos kai kurių naujų funkcijų nustatymo, įskaitant kovos su terorizmu srityje, tam tikrų nuostatų taikymo datą
   EUROPOS SĄJUNGOS TARYBA,
   atsižvelgdama į 2005 m. vasario 24 d. Tarybos sprendimą 2005/211/TVR dėl Šengeno informacinės sistemos kai kurių naujų funkcijų nustatymo, įskaitant kovos su terorizmu srityje (1), ypač į jo 2 straipsnio 4 dalį,
   kadangi:

               (1)

               Sprendime 2005/211/TVR nurodoma, kad to sprendimo 1 straipsnio nuostatos taikomas nuo datos, kurią nustato Taryba, kai tik įvykdomos būtinos išankstinės sąlygos, ir kad Taryba gali nuspręsti nustatyti skirtingas skirtingų nuostatų taikymo datas. Sprendimo 2005/211/TVR 1 straipsnio 12 dalies atžvilgiu yra įvykdytos tokios išankstinės sąlygos.

               (2)

               Šveicarijos atžvilgiu šiuo sprendimu plėtojamos Šengeno acquis, kaip apibrėžta Europos Sąjungos, Europos bendrijos ir Šveicarijos Konfederacijos pasirašytame Susitarime dėl Šveicarijos Konfederacijos asociacijos įgyvendinant, taikant ir plėtojant Šengeno acquis
                   (2), nuostatos, kurios patenka į Sprendimo 1999/437/EB (3), jį siejant su Tarybos sprendimų 2004/849/EB (4) ir 2004/860/EB (5) dėl to Susitarimo pasirašymo Europos Sąjungos vardu, Europos bendrijos vardu ir laikino tam tikrų nuostatų taikymo 4 straipsnio 1 dalimi, 1 straipsnio G dalyje nurodytą sritį,

         NUSPRENDĖ:
   1 straipsnis
   Sprendimo 2005/211/TVR 1 straipsnio 12 dalis taikoma nuo 2005 m. spalio 15 d.
   2 straipsnis
   Šis sprendimas įsigalioja jo priėmimo dieną. Jis skelbiamas Europos Sąjungos oficialiajame leidinyje.

      Priimta Liuksemburge, 2005 m. spalio 12 d.

            Tarybos vardu

            Pirmininkas

         C. CLARKE

      (1)  OL L 68, 2005 3 15, p. 44.

      (2)  Tarybos dokumentas 13054/04, kurį galima rasti http://register.consilium.eu.int

      (3)  OL L 176, 1999 7 10, p. 31.

      (4)  OL L 368, 2004 12 15, p. 26.

      (5)  OL L 370, 2004 12 17, p. 78.


title: 2010/289/: 2010 m. sausio 19 d. Tarybos sprendimas dėl perviršinio deficito Slovėnijoje

text:
21.5.2010

               LT

               Europos Sąjungos oficialusis leidinys

               L 125/46

         TARYBOS SPRENDIMAS
   2010 m. sausio 19 d.
   dėl perviršinio deficito Slovėnijoje
   (2010/289/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 126 straipsnio 6 dalį kartu su 126 straipsnio 13 dalimi ir 136 straipsniu,
   atsižvelgdama į Komisijos pasiūlymą,
   atsižvelgdama į Slovėnijos pastabas,
   kadangi:

               (1)

               Pagal Sutarties dėl Europos Sąjungos veikimo 126 straipsnio 1 dalį valstybės narės turi vengti perviršinio valdžios sektoriaus deficito.

               (2)

               Stabilumo ir augimo pakto pagrindinis tikslas yra patikimi valstybės finansai – priemonė sudaryti geresnes sąlygas kainų stabilumui ir dideliam tvariam augimui, leidžiančiam kurti naujas darbo vietas.

               (3)

               Pagal Sutarties dėl Europos Sąjungos veikimo 126 straipsnyje numatytą perviršinio deficito procedūrą (PDP), kuri paaiškinta 1997 m. liepos 7 d. Tarybos reglamente (EB) Nr. 1467/97 dėl perviršinio deficito procedūros įgyvendinimo paspartinimo ir paaiškinimo (1) (kuris yra Stabilumo ir augimo pakto sudedamoji dalis), numatyta priimti sprendimą dėl perviršinio deficito. Reglamente (EB) Nr. 1467/97 taip pat yra nuostatos, numatančios Europos bendrijos steigimo sutarties 104 straipsnio, kuris tapo Sutarties dėl Europos Sąjungos veikimo 126 straipsniu, įgyvendinimą. Prie Sutarties dėl Europos Sąjungos veikimo pridėtame Protokole dėl perviršinio deficito procedūros nustatomos papildomos nuostatos, susijusios su PDP įgyvendinimu. Tarybos reglamentu (EB) Nr. 479/2009 (2) nustatytos išsamios taisyklės ir apibrėžtys, susijusios su to protokolo nuostatų taikymu.

               (4)

               2005 m. Stabilumo ir augimo pakto reforma siekta stiprinti jo veiksmingumą ir ekonominius pagrindus bei užtikrinti valstybės finansų ilgalaikį tvarumą. Ja buvo siekiama užtikrinti, kad visuose perviršinio deficito procedūros (PDP) etapuose būtų visų pirma visiškai atsižvelgta į ekonomikos ir biudžeto aplinkybes. Taip Stabilumo ir augimo pakte numatyta struktūra, kuria palaikoma Vyriausybės politika, skirta greitai atkurti patikimą biudžeto būklę atsižvelgiant į ekonominę padėtį.

               (5)

               Europos bendrijos steigimo sutarties 104 straipsnio 5 dalyje, kuri tapo Sutarties dėl Europos Sąjungos veikimo 126 straipsnio 5 dalimi, reikalaujama, kad Komisija pateiktų Tarybai nuomonę, jeigu Komisija mano, kad valstybėje narėje yra susidaręs arba gali susidaryti perviršinis deficitas. Atsižvelgusi į savo pranešimą pagal Europos bendrijos steigimo sutarties 104 straipsnio 3 dalį, kuri tapo Sutarties dėl Europos Sąjungos veikimo 126 straipsnio 3 dalimi, ir į Ekonomikos ir finansų komiteto nuomonę pagal EB sutarties 104 straipsnio 4 dalį, kuri tapo Sutarties dėl Europos Sąjungos veikimo 126 straipsnio 4 dalimi, Komisija padarė išvadą, kad Slovėnijoje susidarė perviršinis deficitas. Todėl 2009 m. lapkričio 11 d. Komisija pateikė Tarybai tokią nuomonę dėl Slovėnijos (3).

               (6)

               Sutarties dėl Europos Sąjungos veikimo 126 straipsnio 6 dalyje nustatyta, kad Taryba, prieš priimdama sprendimą, ar yra susidaręs perviršinis deficitas, turėtų apsvarstyti ir nuodugniai įvertinti visas pastabas, kurias atitinkama valstybė narė pageidauja pateikti. Slovėnijos atveju, atlikus tokį nuodugnų vertinimą, daromos šiame sprendime pateikiamos išvados.

               (7)

               2009 m. spalio mėn. Slovėnijos valdžios institucijų pateiktais duomenimis, valdžios sektoriaus deficitas Slovėnijoje, kaip planuojama, 2009 m. sieks 5,9 % BVP, taigi bus didesnis už 3 % BVP pamatinę vertę, o ne jai artimas. Planuojamas pamatinės vertės viršijimas gali būti laikomas išimtiniu, kaip apibrėžta Sutartyje ir Stabilumo ir augimo pakte. Visų pirma jis, be kita ko, susidarė dėl didelio ekonomikos nuosmukio, kaip apibrėžta Sutartyje ir Stabilumo ir augimo pakte. Nuo 2007 iki 2008 m. perpus sumažėjęs realiojo BVP augimas 2009 m., kaip numatoma Komisijos tarnybų 2009 m. rudens prognozėje, bus itin neigiamas (– 7,4 %). Nors Slovėnijos biudžeto rezultatai netolimoje praeityje, kai ekonominės sąlygos tebebuvo palankios, buvo geri, ir tai lėmė didesnis, negu numatyta biudžete, pajamų augimas, biudžeto vykdymas pasižymėjo išlaidų perviršiais. Be to, planuojamas pamatinės vertės viršijimas negali būti laikomas laikinu, nes pagal Komisijos tarnybų 2009 m. rudens prognozę, darant prielaidą, kad politika nesikeis, deficitas padidės nuo 6,3 % BVP 2009 m. iki maždaug 7 % BVP 2011 m., o realusis BVP, kaip prognozuojama, atsigaus ir nuosaikiai augs. Darant šią prielaidą atsižvelgiama į tai, kad pagal valdžios sektoriaus planus daugumos specialiųjų priemonių, kurios yra susijusios su krize pagal Europos ekonomikos atkūrimo planą ir kurių bendras poveikis 2009 m. sudaro beveik 1¼ % BVP, 2010 ir 2011 m. bus laipsniškai atsisakoma. Sutartyje nustatytas deficito kriterijus nėra įvykdytas.

               (8)

               2009 m. spalio mėn. Slovėnijos valdžios institucijų pateiktais duomenimis, bendroji valstybės skola tebėra gerokai mažesnė už 60 % BVP pamatinę vertę ir planuojama, kad 2009 m. ji sudarys 34,2 % BVP. Pagal Komisijos tarnybų 2009 m. rudens prognozę iki 2011 m. skolos santykis dar padidės – iki maždaug 48 % BVP, – jeigu politika nebus keičiama.

               (9)

               Pagal Reglamento (EB) Nr. 1467/97 2 straipsnio 4 dalį, priimant Tarybos sprendimą dėl perviršinio deficito pagal Sutarties dėl Europos Sąjungos veikimo 126 straipsnio 6 dalį, į svarbius veiksnius galima atsižvelgti tik tuomet, jeigu visapusiškai laikomasi dvigubos sąlygos – deficitas išlieka artimas pamatinei vertei ir pamatinės vertės perviršis yra laikinas. Slovėnijos atveju ši dviguba sąlyga nėra įvykdyta. Todėl priimant šį sprendimą į svarbius veiksnius neatsižvelgiama,

         PRIĖMĖ ŠĮ SPRENDIMĄ:
   1 straipsnis
   Atlikus nuodugnų vertinimą nustatyta, kad Slovėnijoje yra susidaręs perviršinis deficitas.
   2 straipsnis
   Šis sprendimas skirtas Slovėnijos Respublikai.

      Priimta Briuselyje 2010 m. sausio 19 d.

            Tarybos vardu

            Pirmininkė

         E. SALGADO

      (1)  OL L 209, 1997 8 2, p. 6.

      (2)  OL L 145, 2009 6 10, p. 1.

      (3)  Visus su PDP susijusius Slovėnijai skirtus dokumentus galima rasti interneto svetainėje http://ec.europa.eu/economy_finance/netstartsearch/pdfsearch/pdf.cfm?mode = _m2


title: 2011 m. rugpjūčio 1 d. Tarybos sprendimas 2011/499/BUSP, kuriuo iš dalies keičiamas Sprendimas 2010/450/BUSP dėl Europos Sąjungos specialiojo įgaliotinio Sudane paskyrimo ir pratęsiamas jo galiojimas

text:
11.8.2011

               LT

               Europos Sąjungos oficialusis leidinys

               L 206/50

         TARYBOS SPRENDIMAS 2011/499/BUSP
   2011 m. rugpjūčio 1 d.
   kuriuo iš dalies keičiamas Sprendimas 2010/450/BUSP dėl Europos Sąjungos specialiojo įgaliotinio Sudane paskyrimo ir pratęsiamas jo galiojimas
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 31 straipsnio 2 dalį ir 33 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2010 m. rugpjūčio 11 d. Taryba priėmė Sprendimą 2010/450/BUSP (1), kuriuo Rosalind MARSDEN paskirta Europos Sąjungos specialiuoju įgaliotiniu (toliau – ES specialusis įgaliotinis) Sudane nuo 2010 m. rugsėjo 1 d. iki 2011 m. rugpjūčio 31 d.;

               (2)

               2011 m. liepos 9 d. Pietų Sudano Respublika paskelbė nepriklausomybę, todėl ES specialiojo įgaliotinio įgaliojimai nuo to laiko apima dvi nepriklausomas valstybes;

               (3)

               Rosalind MARSDEN turėtų būti paskirta ES specialiuoju įgaliotiniu Sudano Respublikoje ir Pietų Sudano Respublikoje nuo 2011 m. liepos 9 d. iki 2012 m. birželio 30 d. Todėl Sprendimas 2010/450/BUSP turėtų būti iš dalies pakeistas ir pratęstas jo galiojimas;

               (4)

               ES specialusis įgaliotinis vykdys savo įgaliojimus tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,

         PRIĖMĖ ŠĮ SPRENDIMĄ:
   1 straipsnis
   Sprendimas 2010/450/BUSP iš dalies keičiamas taip:

               1)

               pavadinimas pakeičiamas taip:

               2)

               1, 2 ir 3 straipsniai pakeičiami taip:
               „1 straipsnis
               Europos Sąjungos specialusis įgaliotinis
               Rosalind MARSDEN skiriama Europos Sąjungos specialiuoju įgaliotiniu (toliau – ES specialusis įgaliotinis) Sudano Respublikoje (toliau – Sudanas) ir Pietų Sudano Respublikoje (toliau – Pietų Sudanas) nuo 2011 m. liepos 9 d. iki 2012 m. birželio 30 d. ES specialiojo įgaliotinio įgaliojimų terminas gali būti nutrauktas anksčiau, jei Taryba taip nuspręstų remdamasi Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) pasiūlymu.
               2 straipsnis
               Politikos tikslai
               ES specialiojo įgaliotinio įgaliojimai grindžiami Europos Sąjungos (toliau – ES arba Sąjunga) politikos tikslais Sudane ir Pietų Sudane, t. y. bendradarbiauti su abiejų šalių partneriais, Afrikos Sąjunga (toliau – AS) ir Jungtinėmis Tautomis (toliau – JT) bei kitais nacionaliniais, regioniniais ir tarptautiniais suinteresuotaisiais subjektais, kad nustojus galioti Visuotiniam taikos susitarimui (toliau – VTS) ir 2011 m. liepos 9 d. paskelbus Pietų Sudano nepriklausomybę būtų užtikrintas taikus Sudano ir Pietų Sudano sambūvis. Sąjungos politikos tikslai, be kita ko, yra aktyviai prisidėti sprendžiant neišspręstus VTS ir laikotarpiu po VTS klausimus, taip pat padėti šalims įgyvendinti sutartas priemones, remti pastangas stabilizuoti nuolat kintančią padėtį šiaurės ir pietų pasienio teritorijoje, skatinti institucijų kūrimą ir padėti užtikrinti stabilumą, saugumą bei vystymąsi Pietų Sudane, sudaryti palankesnes sąlygas politinėmis priemonėmis spręsti konfliktą Darfūre, skatinti demokratinį valdymą, atskaitomybę ir pagarbą žmogaus teisėms, įskaitant bendradarbiavimą su Tarptautiniu baudžiamuoju teismu, toliau aktyviai dalyvauti sprendžiant rytų Sudano klausimus ir užtikrinti geresnes galimybes humanitarinės pagalbos teikėjams veikti visame Sudane ir Pietų Sudane.
               Be to, ES specialiojo įgaliotinio įgaliojimai grindžiami Sąjungos politikos tikslu padėti mažinti grėsmę, kurią Viešpaties pasipriešinimo armija (toliau – LRA) kelia Pietų Sudanui ir visam regionui, bei ją pašalinti.
               3 straipsnis
               Įgaliojimai
               1.   Kad būtų pasiekti politikos tikslai, ES specialiajam įgaliotiniui suteikiami įgaliojimai:

                           a)

                           siekiant Sąjungos politikos tikslų, palaikyti ryšius su Sudano Vyriausybe, Pietų Sudano Vyriausybe, Sudano ir Pietų Sudano politinėmis partijomis, Darfūro ginkluotaisiais judėjimais, pilietinės visuomenės bei nevyriausybinėmis organizacijomis;

                           b)

                           palaikyti glaudžius ryšius su JT, AS, visų pirma su AS aukšto lygio įgyvendinimo komisija Sudane, Arabų Valstybių Lyga, Tarpvyriausybine vystymosi reikalų agentūra ir kitais pagrindiniais regioniniais bei tarptautiniais suinteresuotaisiais subjektais, įskaitant JAV specialųjį pasiuntinį;

                           c)

                           dalyvauti atitinkamų tarptautinių ir viešųjų forumų veikloje ir juose stengtis siekti Sąjungos politikos tikslų bei tarptautinių pastangų, dedamų sprendžiant Sudano klausimus, darnos;

                           d)

                           prisidėti prie tarptautiniu mastu dedamų pastangų sudaryti palankesnes sąlygas pasiekti visa apimantį, įtraukų ir ilgalaikį taikos susitarimą dėl Darfūro, glaudžiai bendradarbiaujant su JT, AS, Kataro Vyriausybe ir kitais tarptautiniais suinteresuotaisiais subjektais;

                           e)

                           skatinti pagarbą žmogaus teisėms, palaikant nuolatinius ryšius su atitinkamomis Sudano ir Pietų Sudano valdžios institucijomis, Tarptautinio baudžiamojo teismo prokuratūra, Vyriausiojo žmogaus teisių komisaro biuru ir regione veikiančiais žmogaus teisių stebėtojais;

                           f)

                           prisidėti įgyvendinant Sąjungos žmogaus teisių politiką, įskaitant Sąjungos žmogaus teisių gaires, visų pirma ES gaires dėl vaikų ir ginkluotų konfliktų bei dėl smurto prieš moteris ir kovos su visų formų moterų diskriminacija, ir Sąjungos politiką dėl JT Saugumo Tarybos rezoliucijos (toliau – JT ST rezoliucija) 1325 (2000) moterų, taikos ir saugumo srityje, be kita ko, stebint pokyčius šioje srityje, teikiant ataskaitas apie juos ir šiuo klausimu rengiant rekomendacijas;

                           g)

                           aktyviai padėti įgyvendinti visapusišką Sąjungos požiūrį Sudano ir Pietų Sudano atžvilgiu, dėl kurio susitarta 2011 m. birželio 20 d. Užsienio reikalų tarybos posėdyje;

                           h)

                           prižiūrėti ir koordinuoti veiklą, kurią, bendradarbiaudama su visais atitinkamais suinteresuotaisiais subjektais, Sąjunga vykdo siekdama remti pastangas mažinti ir pašalinti grėsmę, kurią LRA kelia civiliams gyventojams ir stabilumui Pietų Sudane bei visame regione.

                     2.   Vykdydamas savo įgaliojimus, ES specialusis įgaliotinis, inter alia,:

                           a)

                           konsultuoja ir teikia ataskaitas dėl Sąjungos pozicijų tarptautiniuose forumuose nustatymo, kad būtų aktyviai skatinamas ir stiprinamas nuoseklus Sąjungos politikos požiūris Sudano ir Pietų Sudano atžvilgiu;

                           b)

                           prižiūri visą Sąjungos veiklą ir glaudžiai bendradarbiauja su Sąjungos delegacijomis Chartume, Džuboje, taip pat su Adis Abeboje veikiančia Sąjungos delegacija AS ir Niujorke veikiančia Sąjungos delegacija JT;

                           c)

                           prisideda prie politinio proceso ir veiklos, kurie susiję su bet kokių neišspręstų VTS ir laikotarpio po VTS klausimų sprendimu ir kuriais šalims padedama įgyvendinti sutartas priemones bei remiamos pastangos institucijų kūrimo Pietų Sudane srityje;

                           d)

                           prisideda įgyvendinant Sąjungos žmogaus teisių politiką, įskaitant Sąjungos žmogaus teisių gaires, visų pirma ES gaires dėl vaikų ir ginkluotų konfliktų bei dėl smurto prieš moteris ir kovos su visų formų moterų diskriminacija, ir Sąjungos politiką dėl JT ST rezoliucijos 1325 (2000) moterų, taikos ir saugumo srityje, be kita ko, stebint pokyčius šioje srityje bei teikiant ataskaitas apie juos; ir

                           e)

                           stebi, kaip Sudanas ir Pietų Sudanas laikosi atitinkamų JT ST rezoliucijų, visų pirma rezoliucijų 1556 (2004), 1564 (2004), 1590 (2005), 1591 (2005), 1593 (2005), 1612 (2005), 1663 (2006), 1672 (2006), 1679 (2006), 1769 (2007), 1778 (2007), 1881 (2009), 1882 (2009), 1891 (2009), 1919 (2010), ir teikia apie tai ataskaitas.“;

               3)

               4 straipsnis papildomas šia dalimi:
               „3.   ES specialusis įgaliotinis savo veiklą glaudžiai koordinuoja su Europos išorės veiksmų tarnyba (toliau – EIVT).“;

               4)

               5 straipsnio 1 dalis pakeičiama taip:
               „1.   Su ES specialiojo įgaliotinio įgaliojimų vykdymu laikotarpiu nuo 2010 m. rugsėjo 1 d. iki 2012 m. birželio 30 d. susijusioms išlaidoms padengti skirta 1 820 000 EUR orientacinė finansavimo suma didinama 955 000 EUR.“;

               5)

               6 straipsnis pakeičiamas taip:
               „6 straipsnis
               Darbuotojų grupės struktūra ir sudėtis
               1.   ES specialusis įgaliotinis sudaro savo darbuotojų grupę, neviršydamas savo įgaliojimų ir turimų atitinkamų finansinių išteklių. Į darbuotojų grupę įtraukiami darbuotojai, turintys profesinės patirties konkrečiose politikos srityse, kaip reikalaujama įgaliojimuose. ES specialusis įgaliotinis nedelsdamas praneša Tarybai ir Komisijai apie savo darbuotojų grupės sudėtį.
               2.   Valstybės narės, Sąjungos institucijos ir EIVT gali pasiūlyti komandiruoti darbuotojus dirbti su ES specialiuoju įgaliotiniu. Atlyginimą personalui, kurį valstybė narė ar Sąjungos institucija komandiruoja dirbti su ES specialiuoju įgaliotiniu, moka atitinkamai ta valstybė narė, atitinkama Sąjungos institucija arba EIVT. Valstybių narių į Sąjungos institucijas arba į EIVT komandiruoti ekspertai taip pat gali būti priskirti ES specialiajam įgaliotiniui. Pagal sutartį įdarbinti kitų šalių darbuotojai turi turėti vienos iš valstybių narių pilietybę.
               3.   Visi komandiruoti darbuotojai administraciniu požiūriu lieka pavaldūs siunčiančiajai valstybei narei, Sąjungos institucijai ar EIVT ir vykdo savo pareigas bei veikia ES specialiojo įgaliotinio įgaliojimų labui.
               4.   ES specialiojo įgaliotinio biurai veikia Briuselyje, Chartume ir Džuboje, užtikrinant juose būtiną politinį, administracinį bei logistikos personalą.“;

               6)

               8 straipsnis pakeičiamas taip:
               „8 straipsnis
               ES įslaptintos informacijos saugumas
               ES specialusis įgaliotinis ir jo darbuotojų grupės nariai laikosi saugumo principų ir būtiniausių standartų, nustatytų 2011 m. kovo 31 d. Tarybos sprendimu 2011/292/ES dėl ES įslaptintos informacijos apsaugai užtikrinti skirtų saugumo taisyklių (2).

               7)

               10 straipsnis pakeičiamas taip:
               „10 straipsnis
               Saugumas
               ES specialusis įgaliotinis, laikydamasis Sąjungos politikos dėl personalo, dislokuoto už Sąjungos ribų vykdyti veiksmus pagal Sutarties V antraštinę dalį, saugumo, neviršydamas savo įgaliojimų ir atsižvelgdamas į saugumo padėtį jo atsakomybei priskirtoje geografinėje teritorijoje, imasi visų praktiškai įgyvendinamų priemonių viso tiesiogiai jam pavaldaus personalo saugumui užtikrinti, visų pirma:

                           a)

                           sudarydamas misijai skirtą saugumo planą, kuriame, be kita ko, numatomos fizinės, organizacinės ir procedūrinės saugumo priemonės, reglamentuojančios saugaus personalo atvykimo į misijos teritoriją ir judėjimo toje teritorijoje valdymą, taip pat saugumo incidentų valdymą, ir taip pat numatomas nenumatytų atvejų ir evakuacijos planas;

                           b)

                           užtikrindamas, kad visi už Sąjungos ribų dislokuoti personalo nariai būtų apdrausti didelės rizikos draudimu, būtinu dėl misijos teritorijoje esančių sąlygų;

                           c)

                           užtikrindamas, kad prieš atvykstant arba atvykus į misijos teritoriją būtų organizuotas visų jo darbuotojų grupės narių, kurie turi būti dislokuoti už Sąjungos ribų, įskaitant vietoje įdarbintus darbuotojus, atitinkamas mokymas saugumo klausimais, atsižvelgiant į nustatytą rizikos lygį misijos teritorijoje;

                           d)

                           užtikrindamas, kad būtų įgyvendinamos visos sutartos rekomendacijos, pateiktos remiantis reguliariais saugumo įvertinimais, ir Tarybai, vyriausiajam įgaliotiniui bei Komisijai raštu būtų teikiamos jų įgyvendinimo ir kitų saugumo klausimų ataskaitos, sudarančios laikotarpio vidurio ir įgaliojimų vykdymo ataskaitų dalį.“;

               8)

               11 straipsnio 2 dalis pakeičiama taip:
               „2.   ES specialusis įgaliotinis reguliariai teikia ataskaitas PSK apie padėtį Darfūre ir apie padėtį Sudane ir Pietų Sudane.“;

               9)

               12 straipsnio 2 dalis pakeičiama taip:
               „2.   Veiksmų vietoje palaikomas glaudus ryšys su Sąjungos delegacijų vadovais, įskaitant delegacijų Chartume, Džuboje, Adis Abeboje ir Niujorke vadovus, ir su valstybių narių misijų vadovais. Jie deda visas įmanomas pastangas, kad padėtų ES specialiajam įgaliotiniui vykdyti savo įgaliojimus. ES specialusis įgaliotinis vietos lygiu taip pat palaiko ryšius su kitais tarptautiniais bei regioniniais subjektais.“;

               10)

               13 straipsnis pakeičiamas taip:
               „13 straipsnis
               Peržiūra
               Šio sprendimo įgyvendinimas ir jo suderinamumas su kita Sąjungos veikla regione yra nuolat peržiūrimi. Anksčiau nei 2012 m. sausio mėn. pabaigoje ES specialusis įgaliotinis pateikia Tarybai, vyriausiajam įgaliotiniui ir Komisijai pažangos ataskaitą, o pasibaigus įgaliojimų terminui – išsamią įgaliojimų vykdymo ataskaitą.“

         2 straipsnis
   Šis sprendimas įsigalioja jo priėmimo dieną.
   Jis taikomas nuo 2011 m. liepos 9 d.

      Priimta Briuselyje 2011 m. rugpjūčio 1 d.

            Tarybos vardu

            Pirmininkas

         M. DOWGIELEWICZ

      (1)  OL L 211, 2010 8 12, p. 42.

      (2)  OL L 141, 2011 5 27, p. 17.“;